ҚЎЛИНГДА ИМКОН! ОЗОДБЕК НАЗАРБЕКОВ, УЛУҒБЕК РАҲМАТУЛЛАЕВ, ШАХЗОДА ВА ЛОЛАНИ БИРЛАШТИРГАН ЛОЙИҲА! 20.05.2018 04:48\nЎзбекистон Республикаси Мактабгача таълим вазирлиги томонидан 1-июнь – халқаро болаларни ҳимоя қилиш куни муносабати билан “Қўлингда имкон” номли ижтимоий лойиҳага қўл урилди. Таронани Ўзбекистон халқ артисти Озодбек Назарбеков,\nЎзбекистонда хизмат кўрсатган артист Улуғбек Раҳматуллаев,\nЛола, Шахриёр, шунингдек, “Булбулча” болалар ансамбли ижро қилган. “Қўлингда имкон” қўшиғининг матн муаллифи Шоира Ғиёсова. Бастакор “Эътироф” мукофоти совриндори Шуҳрат Зокиров.\nКелажакдаги мувафаққият, омад, ўзини англаш болаликдан шаклланади. Фарзандларимизнинг бугунги танлови уларнинг ва мамлакатимизнинг келажаги билан боғлиқ. Бу йўлда уларга ёрдам бериш бизнинг умумий вазифамиздир.” – дейди Мактабгача таълим вазирлиги вакили Шаҳноза Мирзиёева.\nВатанимизнинг фаровонлиги болаларни эрта ёшдан тщ-ри тарбиялашга боғлиқ, - дейди Ўзбекистон Республикаси Маданият вазирининг биринчи ўринбосари, Ўзбекистон ва Қорақалпоғистон Халқ артисти Озодбек Назарбеков.\nКлипда 300 дан ортиқ киши иштирок этди. Жумладан, “Томоша”, “Monster Kids”, “Алладин” болалар гуруҳи, “Пахтакор” болалар футбол жамоаси, боғча ва мактаб болалари, бокс бўйича чемпионлар Шахрам Ғиёсов, Хасанбой Дўстматов, “Global Soccer Awards”нинг “Дунёнинг энг яхши ҳаками” номинацияси ғолиби Равшан Эрматов, таниқли футболчи Сардор Рашидов, Ўзбекистоннинг машхур “Бунёдкор” клуби ва юртимизнинг таниқли қўшиқчилари, актёр ва актрисалари қатнашишди.\nКлипнинг Сценарий муаллифи ва режиссёр Лола Юлдашева, тасвирчи Рустам Муродов, иккинчи режиссёр Санжар Маткаримов, рассом Бахриддин Шамсутдинов, либослар бўйича рассом Ҳилола Шер.\n“Мен Мактабгача таълим вазирлигининг бу лойиҳасини мамнуният билан қабул қилдим ва қўллаб-қувватладим. Умид қиламизки, бу лойиҳа болаларга ёрқин ва ёқимли совға бўлади “ – дейди Лола Юлдашева.


Поездга ўтириб, узоқ саёҳатларга чиқиш истагини уйғотувчи суратлар - Daryo\n19:54, 15.09.2021 24661\nПоездга ўтириб, узоқ саёҳатларга чиқиш истагини уйғотувчи суратлар\nЙилига 1,8 миллиард одам поезддан фойдаланади. Кечаси йўлга чиққан аксари йўловчилар ғилдиракларнинг шовқини, ухлаш билан боғлиқ ноқулайликлардан шикоят қилади. Аммо технологиялар ривожлангани сайин ишлаб чиқарувчилар имконияти кенг ва мижозларга максимал даражада қулай вариантларни тақдим қилмоқда.\nШвециянинг тунда ҳаракатланадиган поезди\nЛокомотив поездлар мамлакатнинг шимолий ва жанубий қисмлари ўртасида қатнайди. Қуйидаги суратда эса йўловчиларни жойлаштиришнинг тўртдан бир варианти келтирилган. Унда бир купеда 6 та ётоқ борлигини кўриш мумкин. Хавфсизлик мақсадида тунда камар ва сетка махсус маҳкамланади.\nПоезднинг ҳаракатланиш жадвали манзилга нонушта вақтигача етиб боришга мўлжалланган. Йўловчилар ўтиришига қулай бўлиши учун ётоқ ўринлари куннинг ёруғ қисмида йиғилади. Аёллар, эркаклар ёки аралаш бўлимларни танлаш имконияти ҳам мавжуд. Жойни олдиндан банд қилиш киши бошига 20 доллар турадиган поездда унча катта бўлмаган ресторан борлигига ҳам гувоҳ бўлиш мумкин: иш вақти соат тонгги 05:00 дан кечки 23:00 гача. Швеция бўйлаб поездда саёҳат қилиб, ойна ортидаги бетакрор манзарани томоша қилиш, масалан, Хелсингборггача бўлган манзилда шундай ажойиб гўзалликка гувоҳ бўлиш мумкин. Йўл давомида кутилмаган ҳолатлар ҳам юз бериши эҳтимолдан холи эмас.\nЯпониянинг Sunrise Izumo ва Sunrisa Seto поездларининг Нобиноби кечки вагонлари\nТахминан, 12 соат ичида 950 км масофани босиб ўтадиган поезд бир неча турдаги, ётоғи бор вагонлар ҳам мавжуд. Саёҳат қаердан бошлаб қаерда тугашидан қатъи назар, ётоқ жойини банд қилиш нархи ўзгармайди.\nАммо шунга қарамай, босиб ўтилган йўл масофасига боғлиқ бўлган асосий ва экспресс-чипта бўлиши керак. Вагонда сиз-у бизга учун одатий бўлиниш йўқ, ўтиш жойидан иккита ётоқхонага кириш имкони мавжуд.\nХитой ҳудудида турли компанияларга қарашли кўплаб поездлар ҳаракатланади. Сўнгги вақтларда ётоқлари ўтиш йўллари бўйлаб икки тарафда жойлашган вагонли поездлар машҳурликка эришган.\nБу йўловчиларнинг ҳар бирига максимал даражада қулай жой ташкил қилиш имконини беради. Қолаверса, йўлакларнинг кенглигидан ҳатто катта чамадон билан ҳам бемалол юриш мумкин. Айрим саёҳатчилар бундай поездларда тамбур йўқлигини таъкидлайди. Шунга қарамай, CRH1E поездларида одатий 4 кишилик, қолаверса, телевизори бор купеларни учратиш мумкин. Вагон ойнасидан гуруч етиштириладиган кенг майдонларни томоша қилиб кетса бўлади.\nАвстриянинг кечки Nightjet поезди\nАвстриядан бошқа мамлакатларга саёҳат қилиш учун 4 киши учун мўлжалланган ётоғи бор вагон айни муддао ҳисобланади. Йўловчилар шифтига қорли пурвиқор тоғлар сурати туширилган, ранг-баранг купелардан ташқари, декорациясиз оддий вариантларни ҳам танлаши мумкин.\nҲар бир купесида ванна ва ҳожатхонани ўз ичига оладиган поездда нонушта — қаҳва ёки чой, сариёғ ёки мурабболи бир дона булочка, шунингдек, минерал сув ҳам чипта тўловининг ичига кириб кетади. Таъбга қараб таомномадан бошқа таом ёки егуликни буюртма қилса бўлади, фақат бунинг учун қўшимча маблағ тўланади\nИспаниянинг Trenhotel кечки поезди\nЮқори сифатли мазкур кечки поезд узоқ сафарлар учун мўлжалланган.\nҒилдиракларнинг бир маромда ҳаракатланиши вақтида уйғониш ва вагондаги ресторанда нонушта қилиш кишига ўзига хос завқ беради.\nИталия ва Франция ўртасида қатновчи Thellо компанияси томонидан тақдим қилинган поездлар\nПариж, Дижон, Милан ва Венеция сингари шаҳарларни ўз ичига олган Франция ҳамда Италия ўртасида қатнайдиган поездда 4 кишилик ҳамда 6 кишилик купелар мавжуд. Кундуз куни ётоқларни ўриндиқ ҳолига келтириш мумкин.\nThellо компанияси, шунингдек, қулайликни афзал биладиган йўловчиларга шахсий ҳожатхонаси бор премиум классдаги купелардан фойдаланишни ҳам таклиф қилади. Париж — Венеция йўналиши бўйлаб тўлиқ ресторанни ўз ичига оладиган энг қулай кечки поездлар ҳаракатланади.\nАнглиядан Шотландияга қатнайдиган поезд\nМазкур поезд ҳафтада 6 кеча Лондон ва Шотландия ва Шотландиядан Лондон бўйлаб ҳаракатланади. Чипта қайси классга олинганига қараб унга 1 ёки 2 киши жойлашиши мумкин.\nБарча хоналарда телефон қувватлагич, ухлаш учун керакли жиҳозлар ҳамда раковина мавжуд. Биринчи класс йўловчиларининг нонуштаси чипта нархининг ичига кириб кетади.\nРоссиянинг янгиланган плацкартали вагонлари\n54 кишига мўлжалланган поезднинг ҳар бир купесида тўртта йўловчи учун жой мавжуд. Унда ёғочдан ишланган ва тешиклари мавжуд панелдан тепа қаватга зинапоя сифатида фойдаланиш мумкин. Ҳар бири киши учун алоҳида розетка, USB-порти борлиги янада қулайлик келтириб чиқаради. Поезд ҳаракатланганда ва тўхтаганда тўкилиб келмаслиги учун столга ичимлик қўйиш учун махсус чуқурчалар мавжуд.\nФото: Хавф билан бирга завқни туйиш имконини берувчи темир йўл йўналишлари\nДунё бўйлаб саёҳат қилишга ундайдиган 7 та ажойиб қаҳвахона (фото)\nФото: Хитойдаги иллюзияларга бой охири йўқ китоб дўкони\nҲашамат ва қулайликда машҳур Версал саройини ҳам ортда қолдирадиган Бавария қироли қасри (фото)\nФото: Форс кўрфазининг марвариди — Дубайга саёҳат\n00:08, 20.01.2022 1103\nСовуқ сувда чўмилган православлар, Мадагаскардаги ҳалокатли ёмғир, энг баланд нуқтадаги реклама. 19 январь суратлари\n23:37 Бугун 1997\nЭнди Ўзбекистонда йўқолган ашёларни қабул қилиш, сақлаш ва эгасига қайтариш хизматлари ДХМ орқали кўрсатилади\n23:29 Бугун 3842\nЎзбекистон миллий терма жамоаси БАА клубига қарши ўртоқлик ўйини ўтказади\n23:16 Бугун 7926\nФарғонада Lacetti чақалоқни босиб кетди, Яшнободда Matiz ағдарилди. Сўнгги кунларда содир бўлган бахтсиз ҳодисалар тафсилотлари\n08:11 Бугун 133575\n«Ватанга қайтмаслигим сабаби пул билан боғлиқ эмас». 6 йилдан буён Россияда ишлаётган фарғоналик муҳожир йигит ҳикояси\n22:14, 17.01.2022 74922\nInstagram: Янги уй ва янги машинали бўлган Каниза, Сардор Мамадалиев ва Юсуфхон Нурматов жанжали, операция қилинган Руҳшона\nСанъат, Мусиқа, Китоб, Колумнистлар\n17:10, 18.01.2022 66533\n«Ижодда виждонимдан бошқанинг олдида ҳисобдор эмасман». Ижод ва илҳом кунида ўзбекистонлик ёш ижодкорлар билан суҳбат\n14:18 Бугун 65794\n«Бадиий савиянинг ўзи йўқ». Саида Мирзиёева «Севимли» телеканалида намойиш этилаётган сериални танқид қилди


Картошка ҳақида — У ким, бу нима — QOMUS.INFO\nQOMUS.INFO > К ҳарфи > КАРТОШКА\nКАРТОШКА (Solanum tuberosum L.) — томатдошлар оиласига мансуб туганак мевали кўп йиллик ўтсимон ўсимлик; асосий озиқ-овқат маҳсулотларидан бири бўлган бир йиллик озиқ-овқат, техника ва хашаки экин. Ватани — Жан. Америка. 150 га яқин ёввойи ва маданий турлари аксарият Жан. ва Марказий Америкада ўсади. Деҳқончиликда 2 тури анд Картошкаси (S.andigenum) ва чили К. ёки европа К. си (S.tuberosum) бир йиллик экин сифатида экилади. Картошкани Американинг тубжой аҳолиси бундан тахм. 14 минг йил илгари экиб келган. Европага 1565 й. келтирилган. Россияда 18-а. бошларида экила бошлаган. Ўзбекистонга эса 19-а. нинг 70-й. ларидан бу ерга кўчиб келган руслар ва татарлар олиб келишган. Жаҳон бўйича Картошка экилган умумий майд. 17,9 млн. га, ҳосилдорлик 16,3 т/га, ялпи ҳосил 294,3 млн. т (1999). Ўзбекистонда экин майд. 52 минг га, ҳосилдорлик 12,7 т/га, ялпи ҳосил 729,8 минг т (2000). Хитой (3 млн. га), Польша (1,2 млн. га)да кўп экилади.\nКартошка озиқ-овқат ва ем-хашак сифатида, шунингдек, крахмал, спирт, глюкоза, декстрин ва б. маҳсулотлар олишда хом ашё сифатида ишлатилади. Картошка туганаги таркибида 75—80% сув, 23,7% қуруқ модда, шу жумладан, 17,5% крахмал, 1—2% оқсил, 0,5% қанд моддаси, 1% минерал тузлар, шунингдек В,, В2, В6, С, РР, Д витаминлари ва провитамин А (каротин), пўстида эса заҳарли модда — солонин бор. К. кишиларнинг озиқ-овқат рационида муҳим ўринда туради. Физиологик тавсия нормаларига кўра, бир киши учун йиллик Картошка истеъмоли микдори 45 кг ни ташкил этади.\nКартошка намсевар (айниқса, гуллаш ва туганак тугиш даврида), ёруғсевар, бир қадар совуққа чидамли ўсимлик. Тупроқда туганакдаги куртаклари 5—8° да уна бошлайди. Туганаклари ва уруғидан кўпаяди. Меристема усули билан вируссиз уруғлик олиш технологияси ишлаб чиқилган.\nКартошка ўсимлиги бўйи 50—80 см, 3—6 пояли. Поясининг ер остки қисмида ер ости новдалар — столонларда туганаклар — К. пайдо бўлади. Картошкаси окдан то қизил тусгача ва турли шаклда булиб, сиртидаги чуқурча — кўзчаларидан келгуси йил янги поялар ўсиб чиқади. Илдизи попук илдиз типида. Барглари жуфт патсимон булинган, сарғиш-яшилдан тўқ яшилгача. Гули 2 жинсли, оқ, оч бинафша тусда, 2—3 тадан, баъзан 4 тадан жойлашган. Ўзидан, гоҳо четдан чангланади. Ўзбекистон шароитида Картошканинг кўп навлари ғунчалари тўкилиб, гулламайди. Меваси 2 чаноқли, кўп уруғли, серсув резавор.\nВегетация даври 60—150 кун. К. пишиб етилиш муддатларига қараб тезпишар (майсалашидан етилишига қадар 60—65 кун), ўртача тезпишар (70—80 кун), ўртача кечпишар (ПО— 120 кун), кечпишар (130—150) навларга бўлинади. Туганагини ва уруғини экиб кўпайтирилади. Қора ёки қумлоқ тупроқли ерларда мўл ҳосил беради. Картошка сабзавот алмашлаб экиш тизимида карам, бодринг, полиз ва дуккакли дон экинлардан бўшаган ерларда етиштирилади. Эртаги Картошка етиштиришда уруғлик 20—40 кун яровизация қилинади (махсус ёруғ хонада ниш чиқариши таъминланади). Картошка экиладиган ернинг гектарига 60—150 кг азот (озиқ модда ҳисобида), 100—200 кг фосфор ва 30—60 кг калийли минерал ўғит, 15—20 т гўнг солинади, чуқур ҳайдалади. Экиш учун, асосан, ўртача катталикдаги (50—80 г) Картошка ажратилади. Қатор ораларини 60, 70, 90 см, қатордаги туп оралиғини 25, 30 ёки 35 см қилиб 8—12 см чуқурликда экилади. Экиш нормаси гектарига 2,5—4 т. Интенсив технологияда ўртача ҳосилдорлик 42—44 т/га ни ташкил қилади.\nЎзбекистон шароитида фақат озиқовқат мақсадларида етиштирилади. Эртаги Картошка фев. охири — мартда, жанубий р-нларда ҳатто кеч кузда (окт,-ноябрда), кечкиси май охири — июнда экилади. Картошка қатор оралари ўсув даври давомида бир неча марта юмшатилади, 500—800 м2/га нормада эртагиси хар 7—10 кунда (7—8 марта), кечкиси ҳар 8—10 кунда (10—15 марта) суғорилади, озиқлантирилади.\nЎзбекистонда экиладиган асосий навлар: Ақраб — Ўзбекистон сабзавот, полиз экинлари ва картошкачилик и. т. ин-тида чиқарилган ва республикада 1996 й. дан р-нлаштирилган. Ўртача кечпишар, пўсти кизил, эти оқ, кўзчалари чуқурроқ, юмалоқ, ўртача вазни 100 — 130г,3арафшон — Самарқанд қишлоқ хўжалиги ин-тида яратилган ва республикада 1985 й. дан р-нлаштирилган, тезпишар, серҳосил, кам крахмалли нав. Чўзиқ-овал шаклда, пўсти оч-сарғиш, силлиқ, серкўз; Тўйимли — Ўзбекистон сабзавот, полиз экинлари ва картошкачилик и. т. ин-тида яратилган, республикада 1995 й. дан р-нлаштирилган. ўртача кечпишар, иссиққа чидамли нав. Тугунаклари оқ, юмалоқ, эти оқ, кўзчалари чуқурроқ, оғирлиги ўртача 110—130 г; Ум ид — Ўзбекистон сабзавот, полиз экинлари ва картошкачилик и. т. ин-тида яратилган, 2001 й. дан р-нлаштирилган, ўртача тезпишар, эртаги ва кечки муддатларда етиштиришга ярокли, туганаги шакли чўзиқ-овал, эти сариқ.\nРоссияда чиқарилган навлардан Седов (эртапишар, серҳосил, юмалоқ, йирик, оқ, яхши сақланади, айнимайди); Лорх (ўртапишар, серҳосил, туганаклари йирик, думалоқ-овал, ранги оқ, серкрахмал); Фаленский (ўртапишар, эти сарғиш-оқ, кам кўзли, туганаклари оқ, чўзиқ овал шаклда); Голландияда чиқарилган навлардан 1998 й. дан бошлаб Диамант (ўртача кечпишар, туганаклари текис, сарғиш, мазали); Кондор (тезпишар, ранги қизил, пўсти силлиқ, серкўз); Кардинал (ўртача кечпишар, ранги қизил, пўсти силлиқ, серкуз) ва б. экилади.\nКас ал л и кл ари : сўлиш касаллиги — касалланган ўсимлик сўлийди, кейинроқ қуриб қолади. Ўсимлик пояси кесиб қаралганда зарарланган най тўқималари қўнғир тусда бўлади. Касаллик иссиқ кунларда кўпроқ тарқалади; макроспориоз — баргларида қўнғир тўгарак доғлар пайдо бўлади. Кейинчалик катталашиб, баргни бутунлай қоплаб олади, бундай барглар қурийди. Касаллик ўсимлик поясига ҳам ўтиб, улардан чўзиқ қўнғир доғлар ҳосил қилади; қора ч и р и ш — поя ҳамда пастки барглар сарғаяди, юқоридагилари қайиқча шаклида буралади. Кейинчалик поянинг остки қисми қораяди, ингичкалашади, картошка ҳосил бўлмайди; ҳалқасимон чириш — касалликнинг бошланишида Картошка палаги сўлийди, туганаги чирийди (кесилганда қўнғир ҳалқасимон чириш кўринади). Картошканинг айниши, готика, майда барглилик, баргларнинг буралиши каби касалликлар ҳам Картошканинг нормал ўсиши, ривожланиши ва ҳосилига жиддий зарар етказади.\nЗараркунандалари: Ўзбекистон шароитида Картошка, кўпинча, Колорадо қўнғизи, шира (ўсимлик бити), кузги тунлам, картошка нематодаси, қўнғир кана, чирилдоқлар (цикада), симқурт ва бузоқбошилардан шикастланади.\nКураш чоралари. Колорадо қўнғизига қарши қуйидаги препаратлардан бири 500—600 л/га сувда аралаштириб пуркалади: децис-0,5 л/га, каратэ-0,35 л/га, суми альфа-0,5 л/га, бензофосфат (фозалон)-2,0 кг/га, регент-20—25 кг/га, нурел Д-0,7 л/га. Кузги тунламга қарши экишда уруғликка, вегетация даврида ўсимликларга 0,2—0,5 л/га децис, 0,03% ли нурел, 1% ли дендробациллин эритмаси пуркаланади. Ўсимлик бити (шира)га ва чирилдоқ (цикада)ларга қарши БИ-58—1,0—1,5 л/га, нурел 0,7—0,8 л/га, толстар-0,8 л/га; сумқурт ва бузоқбошиларга қарши заҳарланган хўраклар ишлатилади. Нематодага қарши кузда ёки экишдан 30 кун олдин гектарига 800—1000 кг дан 20% ли немагон ёки тиазин, гетерофос, карбиатион сочилиб, тупроқнинг 15—20 см ли қатламига аралаштирилади.\nКасалликларнинг олдини олиш чораларига алмашлаб экишни тўғри ташкил қилиш, юқори агротехника ва калий ўғитларидан фойдаланиш, экин қолдиқларини ва касалланган ўсимликларни йўқотиш, уруғларни танлаш тадбирлари киради. Булардан ташқари, макроспориозга қарши ўсимликларга 1% ли бордо суюқлиги, 0,3—0,5% ли мис хлор оксиди эритмаси ва 0,5% ли цинеб суспензияси пуркалади. Четдан келтирилган уруғларда баъзан фитофтороз учрайди. Бунга қарши, макроспориозга қарши қўлланувчи заҳарли препаратларни ишлатиш мумкин.\nАд.: Балашев Н. И., Земан Г. О., Сабзовотчилик, Т., 1977; Абдукаримов Д., Сафаров Т., Остонақулов Т., Дала экинлари селекцияси, уруғчилиги ва ге-нетикаси асослари, Т., 1989.\nPrevious PostКАРОЛИНА ОРОЛЛАРИ\nNext PostКАСАБА УЮШМАЛАРИ


Каримов номли хиёбон: сиёсий ишора ва ҳурмат белгиси\nИслом Каримовга аталган ёдгорлик ўрнатиладиган жой билан танишиш учун Москвага бир гуруҳ ўзбек ҳайкалтарошлари етиб келишди\nТОШКЕНТ, 2 ноя — Sputnik, Мария Шелудякова. Москва ҳукуматининг шаҳардаги хиёбонлардан бирига Ўзбекистоннинг Биринчи Президенти Ислом Каримов номини бериш ҳақидаги қарори Ўзбекистонга нисбатан дўстлик белгиси ҳисобланади, бироқ айрим москваликлар бу қарорни ижобий қабул қилишмади.\nЎзбекистон элчихонаси яқинидаги Большая Полянка кўчасидаги хиёбон Ислом Каримов номи билан атала бошланди. Илгарироқ Москва мэри сайтида Россия ва Ўзбекистоннинг фан ва маданият арбоблари мана шундай таклиф билан чиққанликлари хабар қилинганди. Sputnik мухбири Большая Полянка кўчасидаги 39- ва Казачий переулок кўчасидаги 13-уйлар орасида жойлашган Ислом Каримов хиёбонида бўлиб, пойтахтликларнинг бу борадаги фикрларини билишга қизиқди.\nБу Москва марказида жойлашган, шаҳардаги ўнлаб хиёбонларга ўхшаб ҳеч нарсаси билан ажралиб турмайдиган оддий хиёбонлардан бири. Хиёбонда дарахтлар ва улар остида скамейкалар бор холос. Бироқ тез орада ҳаммаси ўзгаради – хиёбон ўртасида Ўзбек етакчисига ёдгорлик ўрнатилади, хиёбоннинг ўзи эса ободонлаштирилади.\n© Sputnik / Д.Аскаров\nМосквада Ислом Каримов хотирасига ҳурмат бажо келтирилмоқда\nАксарият шаҳарликлар бу номланиш асосга эга, чунки хиёбон яқинида Ўзбекистон элчихонаси жойлашган деб ҳисобламоқда. Бундан ташқари, мухбир сўровида қатнашганларнинг айримлари икки давлат ўртасидаги дўстона муносабатларни юқори баҳолашди. Аммо хиёбонни рус адабиёти ёки сиёсат вакили номи билан аташ лозимлигини айтганлар ҳам топилди.\n"Ислом Каримов, шубҳасиз етук сиёсат арбоби. Лекин у кишининг бу ерга қандай алоқаси борлигини тушунмадим", — деди ўткинчилардан бири.\nЎлкашунос, "Архнадзор" жамоатчилик ҳаракати координатори Константин Михайлов буни шундай изоҳлади.\n"Шаҳарликлар ном бериш муҳокамаларида иштирок этишмайди, — деди Константин Михайлов. — Улар шунинг учун бундай ҳолатларга салбий фикр билдиришади. Турли хизмат ва порталлар орқали сўровнома ўтказиш, овоз беришни ташкил қилиш мумкин эди. Акс ҳолда бундай салбий фикрлар келиб чиқаверади".\nМосквашунос Сергей Кайдашев ўз навбатида бу масала сиёсий характер касб этишини ва бунга Россия-Ўзбекистон муносабатлари нуқтаи назаридан қараш кераклигини таъкидлади.\n"Хиёбон, парк, кўча ва майдонларни Россия пойтахтига бевосита алоқадор шахслар номи билан аташ яхшимас. Лекин бошқа томондан Москва замонавий Россия ҳаётининг қомусига айланган шаҳардир, — деди Кайдашев. — Москвадаги кўплаб кўча ва майдонлар хориж сиёсатчилари номи билан аталади. Кўчалар Москва тарихи билан боғлиқ ҳолда номлангани яхши, лекин бугунги кунда янгича қарашлар пайдо бўлмоқда".\nБунинг устига, деди ўлкашунос, юридик масала ҳам бор. Қонунга кўра кўча ёки майдонни тарихий шахснинг номи билан аташ учун унинг вафот этганига ўн йилдан ошган бўлиши керак, деди Кайдашев.\n"Лекин менимча кўча ва хиёбонларни номлаш тарих соҳасидан сиёсат соҳасига ўтмоқда", — деди у. — Ислом Каримов Москва билан бевосита боғлиқ эмас, лекин, Россияга ташрифлари чоғида элчихонада бўлган. Мана шу факт ҳал қилувчи ролни ўйнаган бўлса керак".\nРоссия давлат гуманитар университетининг сиёсий социология кафедраси доценти Максим Артемьев ҳам ушбу қарорнинг қабул қилиниши сиёсат, Россиянинг Ўзбекистон билан дўстлигини мустаҳкамлаш зарурияти билан боғлиқ эканлигини билдирди.\n"Истиқболда Москва аҳолисининг бу қарорга нисбатан кескин қаршилиги кутилмайди. Братеево метро станцияси номи Олма-Ота шаҳри номига ўзгартирилганида ҳам норозилик билдирилмаган. Бу аҳоли ўртасида норозилик уйғотадиган ёки жамоатчилик мунозарасини келтириб чиқарадиган хабар эмас", — деди Артемьев.\nИслом Каримовга аталган ёдгорлик ўрнатиладиган жой билан танишиш учун Москвага бир гуруҳ ўзбек ҳайкалтарошлари етиб келишди. Ўзбекистон томонидан Москвага тақдим этиладиган ёдгорлик варианти республика ҳукумати ва марҳум Президентнинг оила аъзолари иштирокида танлаб олинади.\nЎзбекистоннинг Биринчи Президенти Ислом Каримов 2 сентябр куни вафот этди ва ўзи туғилиб-ўсган Самарқанд шаҳрида дафн этилди.\nТОШКЕНТ, 11 авг - Sputnik. Олимлар юрак етишмовчилиги бўлган беморларда яқинлашаётган ўлим хавфининг янги индикаторни аниқладилар. ESC Heart Failure журналида чоп этилган тадқиқотга кўра, бунга кўз қорачиғи катталиги ишора бўлиши мумкин. Бу ҳақда РИА Новости хабар бермоқда.\nҲисоботга кўра, шифокорлар 870 кишидан иборат гуруҳни кузатдилар, улар кейинчалик кўз қорачиғи катта ва кичик бўлган беморларга бўлинди. Бу одамлар кейинчалик икки йил давомида кузатилди.\nМаълум бўлишича, кўз қорачиғи кичиклашган бўлган, юрак етишмовчилиги билан оғриганларда ўлим ҳолати кўз қорачиғи каттароқ бўлганларга қараганда икки баравар кўпроқ бўлган. Бундан ташқари, уларнинг касалхонага такрорий ётқизилиши эҳтимоли деярли 50 фоиз бўлган, кўз қорачиғи каттароқ бўлган беморларнинг эса фақат 28 фоизи қайта ётқизилган.\n"Кузатишлар шуни кўрсатдики, кўз қорачиғининг майдонини ўлчаш юрак етишмовчилиги бўлган беморларнинг ҳолатини баҳолаш учун янги ноинвазив усул бўлиши мумкин", - дейилади олимларнинг хулосаларида.\nШифокорлар эслатишича, эндиликда кўз қорачиғини текшириш Альцгеймер, Паркинсон касаллиги, қандли диабет ва бошқа касалликлари бор беморларнинг ҳолатини ташхислашда аллақачон фаол қўлланилмоқда. Таъкидланишича, соғлиқ учун хавфни аниқлашнинг ишончли ноинвазив усулларини излаш шифокорлар учун энг муҳим вазифалардан биридир.


Ўзбекистон: Блокланган сайтлар очилгани айтилди, лекин ҳаммаси ҳам очилдими? » Энг сўнгги тезкор хабарлар - PRESS24.UZ\n11-05-2019, 18:52 93\n"Ўрганиш натижасида кўрсатилган веб-ресурсларнинг Ўзбекистонда тўлақонли ишлашларига тўсиқ бўлган техник камчиликлар аниқланди ва уларни бартараф этиш борасида тегишли чора-тадбирлар кўрилди. Бугундан эътиборан «Voice of America», «Amerika ovozi», «BBC Uzbek», «Deutsche Welle», «Amnesty International», «Human Rights Watch», «Reporters sans frontieres», «Eurasianet.org», «AsiaTerra», «Fergana Agency», «Centre1», «Uzmetronom» каби веб-ресурслар ва бошқа хорижий веб-сайтлардан тўлиқ фойдаланиш имкони мавжуд бўлади", деб ёзди Комил Алламжонов.\n2018: Очилган Ўзбекистон ва ёпилган Фэйсбук - матбуотдаги трендлар\nМирзиёевнинг собиқ матбуот котиби Алламжонов агентликни бошқаради\nЎзбекистон: Мирзиёев тўнғич қизи ҳам ишга олинди\nПрезидент Мирзиёев маслаҳатчисининг биринчи ўринбосари Алламжонов, шунингдек, хориж матбуотини журналист этикасига амал қилишга чақирди.\n"Шу билан бирга, биз хориж оммавий ахборот воситалари, умуман журналистлар жамоасини журналист этикаси тамойилларига риоя этишлари, тасдиқланмаган ва ёлғон ахборотлардан фойдаланмасликни, шунингдек, асосланмаган миш-миш ва гумонларни тарқатмасликларини сўраймиз".\nАлламжонов баёнотида айнан қайси сайтлар бу каби асосланмаган хабарларни тарқатгани ҳақида ҳеч нарса дейилмаган.\nСайтларнинг блокдан чиқариш хабарини халқаро ташкилот вакиллари ва журналистлар олқиш билан кутиб олди.\nHuman Rights Watch ташкилотининг Марказий Осиё бўйича тадқиқотчиси Стив Свердлов блокланган сайтларнинг очилишини олдинга ташланган катта қадам деб таърифлади.\n"Бугун Ўзбекистонда фикрни эркин айтиш бўйича ишониб бўлмас даражада ўсиш бўлди. Ҳукумат, ниҳоят, танқидий рухдаги сайтлардаги йиллаб давом этган тўсиқларни тугатишини маълум қилди. Агар амалга ошган бўлса, бу олдинга ташланган катта қадам", дейди Стив Свердлов Twitter да.\nЕвропада Хавфсизлик ва Ҳамкорлик ташкилотининг Матбуот эркинлиги бўйича вакили Арлем Дезир шу йилнинг 17 апрел куни Ўзбекистон ҳукуматидан хабар сайтларини блокдан чиқаришни сўраганди.\nУ Ўзбекистон ҳукуматини блокланган сайтларга киришни қайта тиклаш ва мамлакатда ахборот олиш ҳамда фикр билдириш эркинлигига алоқадор қонунлар ва ҳуқуқий ҳужжатларни ислоҳ қилишга чақирган эди.\n"Чегара билмас мухбирлар" ташкилоти матбуот эркинлиги бўйича чиқарган 2019 йилги баёнотида Ўзбекистонни 180 та давлат ичидан 160-ўринга жойлади.\nИкки йил олдин Ўзбекистон 169 - ўринда бўлган, ўтган йили эса 165-ўринда.\nБошқа сайтлар нега очилмади?\nКомил Алламжонов Ўзбекистонда тўлақонли ишлашига тўсиқ бўлган техник камчиликлар аниқланиб, "бартараф этиш борасида тегишли чора-тадбирлар кўрил"ганидан сўнг очиб қўйилган 10 дан ортиқ веб саҳифани санаган.\nУларнинг орасида бир неча ойдан бери тўсиқсиз очилаётган BBC Uzbek ҳам бор.\nБироқ Ахборот ва оммавий коммуникациялар агентлиги директори вазифасини бажарувчи Комил Алламжоновнинг Facebook даги саҳифасига изоҳ ёзганлар Ўзбекистонда ҳамон ozodlik.org сайти очилмаётганини ёзишган.\nЁзувчи Нуруллоҳ Муҳаммад Рауфхон Комил Алламжоновдан ўзининг шахсий интернет сайти nurullohuz.com сайти очилмаётгаи ва бу тўсиқ қачон олиб ташланишини сўраган.\nЎзбекистон ичидаги айрим блогерлар Ўзбекистон ҳамон цензура мавжудлиги ва айрим сайт ҳамда шахсий блоглардан мансабдорларга ёқмайдиган хабарлар олиб ташланаётганини афсус билан ёзишмоқда.\n"Сўнгги пайтлар ОАВга таъсир ўтказиш кучаймоқда. Куни кеча бир қатор ОАВ ва блогерларнинг телеграм каналидан бир умумий мавзудаги мақолалари ўчирилди. Кейин эса уларга босим ўтказиб мажбуран ўчиртирилгани хақида тармоқда маълумотлар пайдо бўлди. Бир нималар бўляпти ишқилиб", деб ёзади блогер Нозимджон Сафаров.\nСафаров сайтларнинг блокдан чиқарилгани ҳақида хабар ҳам татимадимагани айтди.\n"Чунки ҳаммаси ҳам блокдан чиқмади. Танлаб-танлаб блокдан чиқаришди", дейди у.\nМанба: ББС Ўзбек скачать dle 12.0\nКомил Алламжонов: ''Бугундан эътиборан хорижий...\nКомил Алламжонов: "Бугундан эътиборан хорижий...\nЎзбекистон: Мирзиёев тўнғич қизи ҳам ишга олинди...\n21-06-2019, 00:35 79\n15-06-2019, 19:01 50\n12-06-2019, 21:19 58\n12-06-2019, 21:04 96\n11-06-2019, 16:46 53


Давра суҳбати: тиббий маданият-саломатлик асоси | Ўзбекистон "Адолат" социал-демократик партияси\nДавра суҳбати: тиббий маданият-саломатлик асоси\n7 Апрель, 10:26 • Аёллар қаноти, Андижон вилояти, Семинар, Янгиликлар • 388 марта кўрилди • Комментариев к записи Давра суҳбати: тиббий маданият-саломатлик асоси нет\nЎзбекистон «Адолат» СДП Андижон вилоят Кенгаши «Аёллар қаноти» ва Андижон Давлат тиббиёт институти бошланғич хотин-қизлар қўмитаси ташаббуси билан «Фуқаролар репродуктив саломатлигини муҳофаза қилиш – оилалар мустаҳкамлиги ва жамият саломатлиги гарови» мавзусида давра сухбати бўлиб ўтди. Унда партия фаоллари, маҳаллий Кенгаш депутатлари, институтнинг ўқитувчи ва талабалари ҳамда ОАВ вакиллари иштирок этдилар.\nМаърузаларда таъкидланганидек, кейинги йилларда соғлиқни сақлаш тизимини такомиллаштириш ва аҳолига тиббий хизмат кўрсатиш сифатини ошириш давлат сиёсатининг устувор йўналишларидан бирига айланди. Малакали тиббий хизматдан фойдаланиш ва ижтимоий ҳимояга доир конституциявий ҳуқуқларни таъминлаш, хизмат сифатини яхшилаш учун ташкилий, иқтисодий ва ҳуқуқий шарт-шароитлар яратиш, соғлом авлодни тарбиялашни ислоҳ этиш борасида бир қатор чора-тадбирлар амалга оширилди. «Соғлом она – соғлом бола» миллий модели ишлаб чиқилиб, ҳаётга самарали татбиқ этилмоқда. Ҳудудларда замонавий тиббиёт муассасалари тармоғи барпо этилиб, аҳолининг барча қатламига жаҳон андозалари даражасида ёрдам кўрсатилмоқда.\nЎз сайловолди дастуридан келиб чиқиб, Ўзбекистон «Адолат» СДП аъзолари тизимдаги ислоҳотларда фаол иштирок этмоқда. Оилаларда тиббий саводхонликни ошириш, аҳолини тиббий-ижтимоий ҳимояланишга қаратилган тадбирлар жамоатчиликда қизиқиш уйғотмоқда. Бу борада партия сафидаги тиббиёт ходимларининг фаоллиги алоҳида эътиборлидир.\nТадбир давомида «Репродуктив саломатликни мухофаза қилиш», «Аёллар кўкрак бези саратонини эрта ташхислаш», «Баркамол авлод — юр таянчи» мавзуларидаги маърузалар иштирокчиларда қизиқиш уйғотди. Мутахассислар мавзу юзасидан берилган саволларга жавоб бердилар.\nМалохатхон Мусаева, Ўзбекистон «Адолат» СДП Андижон вилоят Кенгаши «Аёллар қаноти» раиси.\nАёл соғлом бўлса-жамият соғлом бўлади. Шу сабаб бугун биз айни шу мавзуга алоҳида эътибор қаратяпмиз. Оила аъзоларининг саломатлиги ҳам кўп жихатдан онага боғлиқ. Агар онанинг тиббий маданияти юқор бўлса фарзандлар соғлом ўсиши аниқ.\nСеминар якунида тиббиёт ходимлари ва партия фаоллари томонидан мавзу юзасидан амалга ошириладиган ишлар белгилаб олинди. Жойларда аҳоли репродуктив саломатлигини мустаҳкамлашга қаратилган тарғибот тадбирларини ўтказиш режалаштирилди.\nДавра суҳбати: тиббий маданият-саломатлик асоси was last modified: Апрель 7th, 2017 by matbuot\n« Ҳудудларда халқни уйлантираётган масалалар ўз ечимини топаяпдими? Ҳаракатлар стратегияси ижросини таъминлашда ОАВнинг ўрни »


Олий Мажлис депутати Паст Дарғом аҳлининг муаммоларини ўрганди - zarnews.uz\nОлий Мажлис Қонунчилик палатасидаги O‘zLiDeP фракцияси аъзоси Тўлқин Эшназаров Паст Дарғом туманида аҳоли билан мулоқотлар ўтказди.\nУчрашувда “Эски жума” МФЙда истиқомат қилувчи Зоира Бердиева сўзга чиқиб, депутатдан уй-жой қуриш учун ер олишда ёрдам сўради.\n- Оиламиз кам таъминланган 4 та хўжалик битта уйда яшаймиз. Шароитимиз оғир. Ер ажратилса, бир амаллаб уй қуриб оламиз - деди З.Бердиева.\nШу маҳаллада яшовчи Маърифат Қувватова эса, кам таъминланганлиги учун фарзандини боғчага имтиёзли талаблар асосида жойлаштиришда амалий кўмак сўради.\nУшбу масалалар юзасидан депутат тегишли ташкилотларга сўров чиқарадиган бўлди.\nПаст Дарғом тумани “Эски жума” МФЙда яшовчи, боқувчисини йўқотган З.Азизова эса уйи авария аҳволда эканлиги, айни дамда кам таъминланганлиги боис, таъмирлашга шароити йўқлигини айтиб, бу борада депутатдан кўмак сўради.\nОлий Мажлис Қонунчилик палатаси депутати ушбу мурожаат юзасидан туман хокими номига депутатлик сўрови юбориб, масалани ижобий ҳал этишини маълум қилди.\n- Кейинги пайтларда аҳолининг ижро ҳокимияти органларига ишончи кундан-кунга ортиб бормоқда. Бунга сайёр қабулларда, халқ билан ўтказган мулоқотларда амин бўлаяпмиз, - деди Т.Эшназаров.\nДепутат иштирокида “Санчиқул” МФЙда ўтказилган учрашувларда аҳолидан суюлтирилган газ, йўл масаласи ва йўлларни тартибга солиш, пиёдалар йўлакчасига светофор ўрнатиш борасида қатор муаммолар ўртага ташланди. Мазкур муаммоларни Т.Эшназаров ўз назоратига олди.\nТеглар: Паст Дарғом O’zLiDeP


Россия тожикистонлик мигрантларга имтиёзлар бериши мумкин\nТожикистон Президенти Имомали Раҳмон Россия Давлат Думаси спикери Сергей Наришкин билан Душанбеда 7 октябрь куни учрашди.\nРоссияда меҳнат қилаётган Тожикистон фуқароларига 3 йилгача ишлашга рухсат берилиши мумкинлиги тўғрисида Душанбеда баёнот берган Россия Давлат Думаси спикери Сергей Наришкинга кўра, тегишли ҳужжат икки мамлакат миграция хизматлари томонидан ҳозирланмоқда. Россияда меҳнат қилаётган ўзбек муҳожирлари эса ўзларига нисбатан босим кучайиб бораётганини гапирмоқда.\nТожикистонликларга 3 йиллик ишга рухсатнома берилади\nРоссия парламенти ва ҳукумати делегациясининг Душанбега сафари давомида Россия Давлат Думаси спикери Сергей Наришкин Россия-Тожикистон университети талабалари ва ўқитувчилари олдида қилган чиқиши чоғида меҳнат миграцияси масаласига ҳам тўхталди.\nРоссия парламенти қуйи палатаси раиси Россияга иш излаб бораётган тожикистонлик муҳожирларга ишга рухсатномалар 3 йиллик муддатгача узайтирилиши мумкинлиги тўғрисида гапирар экан, бундай деди.\n- Тожикистон фуқароларининг Россия Федерациясида яшаши, меҳнат қилиши шароитлари МДҲнинг бошқа мамлакат фуқароларига нисбатан анча қулайдир. Албатта, бундай шароитлар Божхона Иттифоқига кирган мамлакатлар фуқаролари учун ҳам яратилган.\nРоссия делегацияси раҳбари ҳозирда икки тарафлама музокаралар якунига етаётгани ва мамлакатларнинг миграция хизматлари юқорида зикр этилган масала юзасидан тегишли ҳужжат ишлаб чиқаётганини ҳам қўшимча қилди.\nАйтилишича, тожикистонлик меҳнат муҳожирларига шу пайтгача 1 йил муддатга бериб келинган ишга рухсатнома 3 йилгача узайтирилиши, Россия ичкарисига кирганидан кейин миграция қайдига туриш муддати эса 3 кундан 15 кунгача узайтирилиши мумкин. Сергей Наришкин бу ўзгариш Тожикистон фуқароларига “қайддан ўриш процедурасини осонлаштириш” учун қилинаётганини айтди.\nТожикистонга сафар қилган Россия делегацияси таркибида Федерал миграция хизмати раҳбари Константин Ромодановский, "Россотрудничество" бошлиғи Константин Косачев ва КХШТ бош котиби Николай Бордюжалар бор.\nРоссия парламенти раиси Сергей Наришкининг тожик муҳожирларига берилажак имтиёзлар тўғрисидаги баёноти Владимир Путиннинг шу масаладаги сўнгги баёнотидан бир кун ўтиб янгради. 7 октябрь куни Россия президенти АТЭС саммитида қилган чиқиши чоғида МДҲга аъзо давлатлар билан виза тартиби жорий этилмаслиги тўғрисида баёнот берди.\nРоссия миграция қонунчилигини... ўзбекистонликларга нисбатан кучайтирмоқдами?\nРоссия ФМХи тарқатган маълумотга кўра, 2013 йил бошидан буён Россия миграция қонунчилигини бузган 250 мингдан зиёд муҳожирга мамлакатга кириш тақиқланди; 30 мингдан ортиқ мигрант депортация қилинган ёки чиқариб юборилган; ўтган 10 ой давомида миграция ходимлари томонидан миграция қонунларини бузганлар устидан 2 миллиондан зиёд протокол тузилган.\nАйни пайтда, Дума депутатлари маҳаллий боғча ва мактабларга мигрантлар болалари қабулини чеклаш назарда тутилган қонун лойиҳасини киритди.\nМосква шаҳар Думаси депутатлари эса маъмурий қонунбузарлик устида икки марта қўлга тушган муҳожирни депортация қилишни таклиф этмоқда.\nРоссия ҳукумати миграция соҳасида қонунчиликни кучайтираётган бир пайтда мигрантлар орасида энг ҳуқуқсиз ва ҳимоясиз қолаётганлар айнан ўзбек ишчилари бўлмоқда.\nМуродбек исмли ўзбек муҳожирларидан бири Озодликка бундай деди:\n- Мен бир-иккита мелисадан ўзбекларни нима қиламиз, деган гапларни эшитдим. Қисқаси, мени бир кун камар тақмаганлигим учун тўхтатишди. Ёзаман-ёзаманга тушди. Пул бераман десам, “Э, бу ўзбекларни ҳаммасини йўқотиш керак!”, деб куляпти. Кеча ФМСга тушган жойимда ҳам асосан ўзбеклар турибди, 10 кишича бор. Бир-иккита тожик, қолгани молдаван ва бошқалар. Ўзим билан ишлаётган болалардан нечтасини депорт қилиб юборди...\nЙўлда ушлаб кетяпти, мелисахоналарда пулларини олиб юришибди-да. Ўзбекларни ушласа камида 500 рубл олмаса қўйиб юбормаяпти. Мен билан тушган бола ҳам тожикистонлик эди. Уни савол остига қўйишди, мени эса “200 фоиз гарантия – депорт қиламиз!”, дейишди. Ваҳоланки, иккаламиз ҳужжатларимиз бир хилда. Мен 5 минг рубл берганимдан кейин у ҳам чиқиб кетди мен билан бирга, дейди ўзбеклар Москвада энг ҳуқуқсиз катламга айланиб бораётганидан афсусланган Муродбек.\nРоссия Меҳнат вазирлиги 2014 йилга хориж ишчи кучига бўлган квоталарни ҳам қисқартириб, 1,6 миллион ишга рухсатнома беришни ҳукумат мажлисига олиб чиқди.


Google Pixel 2, iPhone X, iPhone 8, Galaxy S8 ва HTC U11 характеристикалари таққоси\n19:10 / 06.10.2017\nPixel 2 телефонини тақдим этиб, Google шундоқ ҳам ажойиб смартфонни янада яхшироқ қилиш мумкинлигини кўрсатиб берди. Янги телефон асосий рақобатчилари билан солиштирилганда нечоғлик яхши эканлигини Лейфхакер сайти таҳлил қилиб чиқди.\nИчки қисмлари бўйича Pixel 2 ва Pixel 2 XL Apple ва Samsung’нинг энг яхши телефонларидан асло қолишмайди. Google янги қурилмаларини юқори самарадорли процессор Snapdragon 835, такомиллаштирилган дисплейлар ва эҳтимолки, смартфонлар бозоридаги энг яхши камера билан таъминлаган.\nТаассуфки, камчиликларсиз из битмабди: Apple’нинг кетидан бу компания ҳам қулоқликлар учун анъанавий туйнукдан воз кечибди. Pixel 2’нинг кичиги экрани атрофида эса қуролланмаган кўз билан гардиш кўзга ташланади ва бунинг оқибатида телефон худди аввал ишлатилгандек таассурот уйғотади.\nGoogle’дагиларнинг умид қилишларича, янги телефонларнинг асосий устунлиги — сервислар ва дастурий таъминотда. Хусусан, компания сунъий интеллект ва машина ўқуви имкониятлари билан очиқчасига мақтанмоқда.\nҲозирча 2017 йилда ишлаб чиқарилган смартфонлардан қай бири энг яхшиси эканлигини таъкидлаш учун эрта. Бироқ, Google бошқа йирик ишлаб чиқарувчилар учун рақобат ҳосил қила олди. Бу йилнинг асосий флагман телефонларини ушбу жадвал орқали таққослаб олишингиз мумкин.


ТОШКЕНТ, 26 авг — Sputnik. Россиянинг коронавирусга қарши "Спутник V" вакцинасига 27та давлат қизиқиш билдирмоқда, деб хабар қилди бош вазир ўринбосари Татьяна Голикова президент йиғилишида.\nГамалея номидаги марказда ишлаб чиқарилган препаратни, хусусан, Беларус, Озарбайжон, Бразилия, Венесуэла ва Қозоғистон харид қилиш истагини билдирган.\nВакцина ишлаб чиқарилиши учун учта саноат майдонлари танлаб олинган.\n"Биз Александр Григорьевич (Лукашенко. — таҳр.) билан буни муҳокама қилдик ва Беларус қўшимча тестдан ўтказиш бўйича якунловчи босқичга қўшилиши борасида келишувга эришдик, — деб қўшимча қилди у.\nДавлат раҳбари Голиковадан ушбу ишни охирига етказишни сўради.\nБош вазир ўринбосари, Россияда, биринчи навбатда тиббиёт ва ижтимоий соҳа ходимлари, педагоглар ҳамда ташкиллаштирилган коллективларда меҳнат қилаётган бошқа ходимлар эмланишини айтди.\nШунингдек, Голикова, "Вектор" маркази ишлаб чиқараётган бошқа вакцина ҳақида ҳам маълумот берди.\n"Фикримизча, у сентябр охирида - октябр ойи бошида рўйхатдан ўтказилади. <...> Бу пептид антигенлар асосидаги вакцина, у "ЭпиВакКорона" номини олган, — дея таъкидлади Голикова.\nКлиник тадқиқотларнинг биринчи ва иккинчи босқичи натижалари бўйича кўнгиллиларда оғирлашиш ҳолатлари кузатилмаган.\nБош вазир ўринбосари сўзларига кўра, Россияда коронавирус ҳолати барқарорлашуви бўйича турғун тенденция кузатилмоқда. Март ойидан бошлаб вирусни юқтириш ҳолатлари 54 маротаба пасайган.\nКуни кеча Гамалея номидаги марказга вакцина рўйхатга олинганидан кейинги синовлар учун рухсатнома берилди. Муассаса директори Александр Гинцбург РИА Новостига берган интервьюсида, 3 сентябрга қадар марказ вакцинани тиббиёт муассасаларига етказишини, 4-5 санадан эса кўнгиллиларни эмлашни бошлашлари мумкинлигини айтди. Препаратнинг фуқаролик айланмаси сентябрнинг иккинчи ярмига режалаштирилган.\nРоссияда ишлаб чиқарилган коронавирусга қарши вакцина дунёда биринчи бўлиб рўйхатга олинди. Мутахассислар "Спутник V"ни Россия тўғридан-тўғри инвестициялари фонди ёрдамида тайёрлаганлар. Экспертларнинг таъкидига кўра, клиник синовлар вақтида барча кўнгиллиларда юқори миқдорда антитаначалар ишлаб чиқилган, жиддий оғирлашиш ҳолатлари ҳеч кимда кузатилмаган.


Камераларни чалғитиш учун автомобилининг давлат рақамини бўяган ҳайдовчига нисбатан чора кўрилди (+фото) - 30 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Октябрь » 30 » Камераларни чалғитиш учун автомобилининг давлат рақамини бўяган ҳайдовчига нисбатан чора кўрилди (+фото)\n29 октябрь куни соат 10.45 да автомобиль топилди, транспорт воситаларидан фойдаланиш қоидалари бузилганлиги ЙПХ инспектори томоноидан қайд этилиб, Ўзбекистон Республикаси Маъмурий жавобгарлик тўғрисидаги кодексининг 125-моддаси 6-қисми бўйича тегишли баённома расмийлаштирилди.\nKIA Optima русумли автомобиль ҳайдовчиси 38 ёшли жиззахлик Роман Е. эканлиги маълум бўлди. У автомобилни ишончнома бўйича бошқарган. Форобий кўчасида топилган автомобилнинг текшируви давомида давлат рақами белгиларига ўзгартириш киритилганлиги факти аниқланди. Ўзбекистон Республикаси Маъмурий жавобгарлик тўғрисидаги кодекснинг 291-моддасига мувофиқ, ушбу транспорт воситаси жарима майдончасига жойланди.


"Нексия" ва "Матиз"лар нега сотувга чиқмай қолди?\n21 октябр 2021, Тошкент вақти: 22:48\nЎзбекистонда ишлаб чиқарилган Нексия ва Матиз машиналари МДҲ мамлакатларида бемалол сотилмоқда, лекин ўзбекистонликлар учун "фонд йўқ."\nGM-Ўзбекистон қўшма корхонасида ишлаб чиқарилган “Нексия” ва “Матиз” русумли автомобиллар тўрт ойдан буён автомобил дўконларида сотувда йўқ. Ўзбекистонликлар ўзларида ишлаб чиқарилган автомобилларни валютага ҳам, миллий сўмга ҳам сотиб олиш имконияти йўқлигидан шикоят қилмоқдалар.\nЎзбекистондаги автомобил дўконларида “Нексия” ва “Матиз” русумли автомобилларнинг сотилмай қўйилгани ҳақида Озодликка самарқандлик тингловчи Сафарали хабар қилган эди:\n- Мана биласиз, Ўзбекистонда 1996 йилдан бери автомобил ишлаб чиқарилади. Ўзбекистон жаҳонда автомобил ишлаб чиқарадиган 28-давлат бўлди. Ҳозир октябр, ноябр, декабр, январ ойларидан бери машина сотмаяпти ҳам, автомашинага пул ҳам олмаяпти, бирорта автотеххизматда машина йўқ.\nЭпика, Каптива, Ласетти валютага бор, лекин Матиз дейсизми, Нексия дейсизми на сўмга, на валютага бир дона ҳам сотувда йўқ. Республика бўйича йўқ. Андижонда ишлаб чиқараяпти. Хоҳланг Қорақалпоғистондан сўранг, хоҳланг Сурхондарë, хоҳланг Самарқанд, хоҳланг Бухоро, хоҳланг Тошкентдаги автомобил ишлаб чиқарадиганларнинг 10та дилерлари борку, сўраб кўринг, бирортасида ҳам "Нексия" ва "Матиз" йўқ,- дейди самарқандлик Сафарали.\nСуҳбатдош бу муаммо билан “Ўзавтосаноат” ҳиссадорлик ширкати ва GM-Ўзбекистон қўшма корхонасига такрор-такрор мурожаат қилганини ҳам айтади:\n- Тўрт ойдан бери мурожаат қилаяпман. Бизга у ëқдан фонд бермаяпти, дейди. GM, Ўзавтотсаноат, Саноат вазирлигига ҳам бир неча марта телефон қилаяпман. Ҳали бизда фонд йўқ, дейди. Вазирликка фондни ким беради? Вазирликнинг ўзи “Бизда фонд йўқ. Шунинг учун биз бера олмаяпмиз, сота олмаяпмиз” дейди. Улар саноат вазирлиги бўлса, автомобил ишлаб чиқарсаю, ўзларига ўзлари фонд берадими?\nМана Москвага боринг. Хоҳлаганча турибди. Мана Киевга боринг турибди. Чет элда ўзларида ишлаб чиқарилган машиналар бемалол сотиляпти, ўзининг валютасида. Бизда эса 4 ойдан бери ўзимизнинг сўмда ҳам, валютада ҳам йўқ,- дейди Сафарали.\nОзодлик суҳбатда бўлган Ўзбекистондаги автомобил сотиш дўконлари хизматчилари ҳам 3-4 ойдан буён айнан “Нексия” ва “Матиз” русумли автомобиллар сотувда йўқлигини тасдиқлади.\n“Тошкент” очиқ акциядорлик жамиятига қарашли автодўкон хизматчисига кўра, бу турдаги автомобилларни сотувга чиқарилмай қўйилганига анча бўлган:\n- Бизда ўтган йилнинг охирларидан бошлаб "Нексия" ва "Матиз"лар сотилмаяпти. Фонд йўқ дейишяпти,- дейди автодўкон хизматчиси.\n“Асака-автосавдо” очиқ ҳиссадорлик жамияти мулозимига кўра, “Нексия” ва “Матиз” автомашиналари март ойида сотувга чиқиши мумкин:\nОзодлик: Битта нарсани сўрамоқчи эдим. Сотувда Нексия, Матизлар борми?\n- Йўқ ҳозир ака. Йўқ, улардан, йўқ ҳозир.\n- Чунки уларга ҳозир фонд оз берилганда. Завод ишчиларни январ, феврал ойининг фондидан тўлатиб қўйган. Чиқса, шуларга беришимиз керак.\nОзодлик: Йўқ бўлганига уч-тўрт ой бўлди дейишаяпти.\nОзодлик: Қачон эркин сотувга чиқади?\n- Худо хоҳласа, март ойидан хабар олиб кўрасизда ака,- дейди “Асака-автосавдо” очиқ ҳиссадорлик жамиятининг исмини ошкор этмаган мулозими.\nGM-Ўзбекистон қўшма корхонаси навбатчи операторининг Озодликка айтишича, “Нексия” ва “Матиз” автомашиналарининг сотувда йўқлигига иккита сабаб бор. Биринчиси, ички бозор учун ажратилган фонд сотиб бўлингани ва иккинчи сабаб:\n- Ҳозир завод профилактикада. 20 январдан кейин ишга тушади. Ўшанда январ охири, феврал бошида фонд ажратилади.\nОзодлик: Ҳозир пул топшириб қўйиб, кейин олса бўладими?\n- Ҳозир пул топширишга рухсат берилмаган. Чунки автосалонлар бир ойда қанча машина сотиши мумкинлигини билмайди. Шунинг учун ҳам пул қабул қила олмайди,- дейди GM-Ўзбекистон қўшма корхонаси навбатчи оператори.\nЎзбекистоннинг ўзида ишлаб чиқарилган автомобиллар ўзбекистонликларнинг ўзига етмай турган бир пайтда, GM-Ўзбекистон қўшма корхонаси хорижга экспортни ошиғи билан уддаламоқда.\nЎзбекистон автомобил ишлаб чиқарувчилари Россия бозорида ўтган йили сотув кўлами бўйича ўнинчи ўринни эгаллади. Россияда энг кўп сотилган автомобиллар орасида “Нексия” саккизинчи ўринда турибди. REGNUM ахборот агентлиги хабарига кўра, ўтган йилда яқин 44 мингта “Нексия” сотилди ва бу 2009 йилга нисбатан 56 фоизга кўп.\nБироқ, Россияда сотилаётган «Нексия»лар Ўзбекистоннинг ички бозорида сотилаётган шу русумдаги автомобиллардан анча арзон эканлиги айтилади.\nGM-Ўзбекистон қўшма корхонаси 2010 йилда ички бозорда 143 мингта турли русумдаги автомобиллар сотган эди.


Болалар учун “Aqlvoy” телеканали ташкил этилади - 14.12.2020, Sputnik Ўзбекистон\nБолалар учун “Aqlvoy” телеканали ташкил этилади\nҲукумат қарори билан ихтисослашган болалар кўнгилочар-маърифий “Aqlvoy” болалар телеканали ташкил этилади. 14.12.2020, Sputnik Ўзбекистон\nҲукумат қарори билан ихтисослашган болалар кўнгилочар-маърифий “Aqlvoy” болалар телеканали ташкил этилади.\nТОШКЕНТ, 14 дек — Sputnik. “Ихтисослашган болалар кўнгилочар-маърифий телеканалини ташкил этиш тўғрисида”ги Ҳукумат қарори қабул қилинди.\nҚарорга кўра, Ихтисослашган болалар кўнгилочар-маърифий “Aqlvoy” телеканали (болалар телеканали) ташкил этилади.\nМаълумотни қизиқарли ва тушунарли шаклда тақдим этиш орқали болаларнинг билим олиш фаоллигини рағбатлантириш, интеллектуал ва ижодий кўникмаларини ривожлантириш (edutainment) телеканалнинг асосий вазифа ва фаолият йўналишларидан бири ҳисобланади.\nМазкур телеканал “Edumedia Corporation” МЧЖ қошида юридик шахс ташкил этмасдан таъсис этилади. Республиканинг барча ҳудудларида етказиладиган умумфойдаланишдаги ижтимоий рақамли телеэшиттиришлар пакети таркибига киритилади. Шунингдек, ўзини-ўзи молиялаштириш асосида фаолият юритади.


Ўзбекистоннинг биринчи президенти Ислом Каримов Самарқандда дафн этилди\n18:16 / 03.09.2016\nСамарқанд шаҳри марказидаги қадимий Регистон майдонида Ўзбекистоннинг биринчи президенти Ислом Каримов билан видолашиш маросими бўлиб ўтди.\nТиллакори масжидида марҳумга жаноза намози ўқилди. Жаноза Ўзбекистоннинг бош муфтийси Усмонхон Алимов томонидан ўқилди. Мамлакат телеканалларида маросимдан лавҳалар эфирга узатилди.\nМаросимда Россия бош вазири Дмитрий Медведев, Туркманистон президенти Гурбангули Бердимуҳамедов, Тожикистон президенти Эмомали Раҳмон, Афғонистон президенти Ашраф Ғани, Қозоғистон бош вазири Карим Масимов, Қирғизистон бош вазири Сўронбой Жеенбеков, Грузия бош вазири Георгий Квирикашвили, Эрон ташқи ишлар вазири Муҳаммад Жавод Зариф, БАА давлат вазири Рашид бин Аҳмад бин Фаҳад, МДҲ ижрочи котиби Сергей Лебедев ва бошқалар иштирок этди.\nЖаноза намози ўқилганидан сўнг Самарқанднинг минглаб аҳолиси ва меҳмонлари иштирокидаги маросим Ўзбекистоннинг биринчи президенти Ислом Каримов мусулмончилик расм-русумларига биноан дафн этилган Шоҳи Зинда мажмуасида давом эттирилди.\nШундан сўнг, марҳумнинг танаси 21 метрлик кафанга ўраб сағанага қўйилди. Сағанани президентнинг яқин кишилари қўлда кўтариб Регистон майдонидан Шоҳи Зинда қабристонигача олиб боришди.\nИслом Каримов, унинг ота онаси ва акалари кўмилган Ҳазрати Ҳизр қабристонига дафн этилди.\nБунгача 3 сентябрь тонгида Тошкент шаҳри аҳолиси Ўзбекистон республикасининг биринчи президенти Ислом Каримовни сўнгги йўлга кузатиш учун кўчаларга чиқиб, у билан видолашганди.\nЎзбекистоннинг биринчи президенти тобути ўрин олган кортеж сўнгги бор Тошкент кўчалари бўйлаб ўтиб аэропортга етказилди, у ердан эса самолёт тобутни олиб Самарқандга учди.\nМамлакатда 3 кунлик мотам эълон қилинган.


Юсуф Жума яқинлари билан учраштирилмаяпти\n09 май 2021, Тошкент вақти: 09:35\nЖаслиқ қамоқхонасида сақланаётган шоир Юсуф Жуманинг соғлиғи ёмонлашгани тўғрисида хабарлар бор.\nЎзбекистон Жазони ижро этиш бош бошқарамаси тасдиқлаган қоидага кўра¸ ҳар бир маҳкум бир ойда бир марта ўз яқинларини кўриш ҳуқуқига эга. Бироқ Жаслиқ қамоқхонасида жазо ўтаëтган таниқли шоир Юсуф Жума яқинлари билан феврал ойидан бери учраштирилмаяпти.\nШоирнинг қизи Феруза билан суҳбатлашдик.\nОзодлик: Феруза сиз Жаслиққа бориб келдингизми?\nФеруза: Ҳа¸ бориб келдим.\nОзодлик: Отангизни кўрдингизми?\nФеруза: Йўқ¸ кўрсатишмади. Турли баҳоналар билан қайтариб юборишди. Икки марта бориб кўра олмай келдим.\nОзодлик: Охирги марта отангизни қачон бориб кўрган эдингиз?\nФеруза: Феврал ойининг ўрталарида суткалик учрашувга борган эдим. Ўшанда менга кўрсатишган эди. Ўшанда дадамнинг аҳволлари оғир эди. Мен аҳволларидан хавотир олиб¸ қисқа муддатли учрашувга борганимда¸ мени учраштиришмади.\nОзодлик: Феврал ойида кўрганингизда аҳволлари қандай эди? Нималар деди?\nФеруза: Соғликлари ëмон экан. Фақат шикоят қилдилар. “Бошимга¸ юрагимнинг устига уришади. Мени изоляторга ечинтириб¸ яланғоч ҳолатда ташлашди. Ҳатто оëғимга пайпоқ беришмади. Мен қаттиқ шамоллаб қолганман. Ҳамма жойларим зирқираб оғрияпти”¸ дедилар.\nМен кўрганимда озиб кетган эдилар. Мен шундан кейин хавотир олиб¸ икки марта қисқа муддатли учрашувга бориб келдим. Лекин иккаласида ҳам учраштирмасдан қайтариб юборишди.\nОзодлик: Учраштиришмаганлигига нимани сабаб қилиб кўрсатишди?\nФеруза: Биринчи марта борганимда “Анча олдин келибсиз. Наврўздан олдин 16-17 мартларга кел. Биз сени киргизамиз” деб айтишди. Мен “Илтимос кўрсатинглар. Мен шунча жойдан келаман. Кўрмасдан қайтиб кетсам бўлмайди, ҳали бирор марта ҳам қисқа муддатли учрашув бермадинглар” десам¸ "16-17 мартга кел¸ кўрсатамиз", дейишди.\nКейин байрамга карантин қилиб қўйишди ва кўрсатмасдан яна қайтариб юборишди. Дадамнинг отрядларидан бир кишининг аëли кириб кетди. Ўшанга “Дадамнинг аҳволларидан хабардор бўлиб чиқинг. Бизга бир маълумот олиб чиқинг. Биз хавотирланаяпмиз”, деб илтимос қилдим. У менга кейин телефон қилиб “Дадангнинг аҳволлари ëмон экан. Тезроқ келиб хабар олгин”, деб айтди.\nОзодлик: Жазони ижро қилиш бош бошқармасига ариза ëзмадингизми?\n- Биринчи марта ëзганимда “Жаслиқдан бошқа экологияси яхшироқ жойга кўчириб беринглар. Дадамнинг соғликлари ëмонлашиб қолипти”, деб илтимос қилганман, -дейди Феруза.\nБиз жазони ижро этиш бош бошқармасига икки марта телефон қилиб Юсуф Жумани яқинлари билан учраштирилмаëтгани сабабини ўрганишга ҳаракат қилдик. Аввалига ўзини бошлиқ ўринбосари деб тақдим қилган мулозим маҳкумларнинг ойда бир марта яқинлари билан учрашишга ҳаққи борлигини айтди. Биз масалага янада аниқлик киритиш учун у кишига яна телефон қилдик.\nОзодлик: Ассалому алайкум¸ яхшимисиз?\nОзодлик: Мен сиз билан боя гаплашган эдим. Озодлик радиосидан Абдулла Искандарман.\n- Ака¸ бир минут.(озгина жимликдан сўнг) Эшитаман.\nОзодлик: Боя айтган эдим¸ бизга шикоят тушган эди.\n- Ака¸ мен бунинг ишларига тушунмайман.\nОзодлик: Қанча вақтда маҳкумларни бориб кўриш мумкин?\n- Акажон¸ мен бу нарсаларга тушунмайман.\nОзодлик: Мен жазони ижро этиш бош бошқармасига телефон қилаëтган эдим.\n- Тўғри шу ëққа тушдингиз¸ лекин мен бунақа нарсаларни тушунмайман¸ -дея гапига якун ясади мулозим.\nЮсуф Жума 1980 йилларда шеъриятга кириб келган, унинг "Ҳақиқатнинг олтин олмаси" номли илк шеърий тўплами 1984 йилда чоп этилган.\nШоир 2001 йилда бир туркум шеърлари учун "давлат тузумига тажовуз қилиш"да айбланиб, қамоққа ташланди.\nЮсуф Жума ва оиласи президент Каримовнинг сиёсатини очиқ танқид қилгани учун таъқиб қилинаётганликларини айтишади.\n2007 йил 10 декабрда Юсуф Жума ва ўғиллари президент Ислом Каримовнинг истеъфосини талаб қилиб, намойишлар уюштиришди.\nБухоро вилоят суди шоир Юсуф Жумани 2008 йил апрелида беш йилга озодликдан маҳрум этди.\nИнсон ҳуқуқларини ҳимоя қилиш ташкилотлари Юсуф Жума ноҳақ қамалганини айтиб келишади.


Покистон Жанубий таъминот тармоғини очишга рози\nИсломобод ҳукумати Афғонистондаги НАТО қўшинларига мўлжалланган таъминот юклари транзити учун ўз ҳудудини очишга рози бўлди¸ дея баëнот берди АҚШ Давлат котиби Ҳиллари Клинтон.\nАҚШ Давлат котиби Ҳиллари Клинтон сешанба куни покистонлик ҳамкасби Ҳино Раббоний Ҳар билан ўтказган телефон суҳбатидан сўнг расмий Исломобод НАТО юклари транзити учун ўз ҳудудини очишга рози бўлгани ҳақда маълум қилди.\n2011 йилнинг ноябр ойида Покистон ўз ҳудуди орқали Афғонистондаги НАТО қўшинларига таъминот юклари олиб ўтиш йўлларини норозилик тариқасида ёпиб қўйган эди.\nБунга НАТО ҳужуми оқибатида 24 покистонлик аскарнинг ўлгани сабаб бўлган эди.\nАҚШ ҳукумати НАТО ҳужумлари оқибатида ҳалок бўлган покистонлик аскарлар учун Покистондан узр сўрайди, деб айтди Ҳиллари Клинтон.\nАввалроқ Покистон янги Бош вазири Ража Парвез Ашраф етти ой давом этган НАТО таъминот тармоғи блокадаси Покистон ва НАТО давлатлари ўртасидаги алоқалар ривожига тўсқинлик қилаётганини таъкидлаган эди.\nПокистон қандай шартлар асосида НАТО учун ўз чегарасини очишга рози бўлгани ҳозирча аён эмас.\nАфғонистонда НАТО етакчилигидаги ҳарбий амалиётлар 2014 йил охиригача якун топиши ва шу йил бошидан коалиция кучлари ўз ҳарбий техникасини олиб чиқишни бошлаши айтилган.\nМай ойида Чикагода ўтган НАТО саммитида жанубий транзит йўлини очиш борасида Покистон билан музокаралар барбод бўлган эди.\nПокистон билан юзага келган чигалликлар охири НАТО раҳбариятини Марказий Осиё ва Россия орқали ўтадиган Шимолий таъминот йўлига юз буришга мажбур қилган эди.\nЎтган ҳафта НАТО расмийлари Ўзбекистон ҳамда Марказий Осиёнинг яна икки давлати билан Афғонистондаги ўн минглаб зирҳли машина, контейнер ва қурол-яроқни мамлакат ҳудуди орқали олиб чиқишни кўзда тутувчи битим борасида келишгани ҳақида маълум қилган эди.\nЎз ҳарбий техникасини Покистон орқали олиб чиқиш НАТОга анча арзонроқ ва қулай. Лекин таҳлилчилар Покистон орқали ўтадиган йўл ҳали ҳам таҳликакли бўлиб қолаётганини айтишади.\nСешанба куни Толибон ҳаракатининг Покистондаги бўлими мамлакатдан ўтадиган НАТО юкларига ҳужумлар уюштиришини эълон қилди.


Бу футболчига сармояни қизғанманг!\nАрсен Венгернинг кетиши учун қулай пайт\nЗидан муаллифлигида янги Евротарона\n«Пахтакор» ва «Бунёдкор»даги бир муамммо ҳақида\nЁшларимизнинг россияликлардан кам жойлари борми, ёки улар нега мағлуб бўлишди?!\n«Ал-Дуҳайл» бир кунлик жамоа бўлмасинда…\nҚатар Юлдузлар лигасида янги клуб пайдо бўлди - «Ал-Дуҳайл». Бу жамоа қуйи дивизиондан элитага йўл олган дебютант эмас ёки нолдан тузилгани ҳам йўқ. Тўғри, жамоа янгитдан ташкил этилди, фақат эски «Лаҳвия» ва «Ал-Жаиш»нинг бирлашиши ҳисобига. Аслида ушбу ки\nОлий лигамизга мухлислар қайтадими???\nЎзбекистон чемпионати бу йил ҳар қачонгидан яхшироқ, сифатлироқ ва шиддатлироқ ўтмоқда. Йўқ десангиз, истаганча далил келтириш мумкин. Тўғри, биз - мустақилликнинг илк йилларида футбол томоша қилмаган авлод катта ёшли мухлислар сингари «Пахтакор», «Нефтчи», &laqu\nForbes ўтган йил якунларига кўра «Реал» форварди Криштиану Роналдуни дунёнинг энг кўп пул топадиган футболчиси сифатида эълон қилди: Клубдаги шартнома ва турли бонуслар унга 52 млн. евродан кўпроқ маблағ олиб келди, қўшимча тижорат битимлари эса – яна 30 млн. евро. Бу ж\nБарчаси энди Самвел Бабаяннинг мураббийлик фалсафасига боғлиқ\nТаниқли шарҳловчи Александр Елагин «Арсенал» таркиби май ойига келиб ҳар жиҳатдан тоблангани, тўкисланганини бир неча бор тилидан бол томиб таъкидлади. Англия кубоги финали унинг сўзларида жон борлигини тасдиқлади. Жамоада қолиш-қолмаслигидан қатъий назар, Арсен В\nУ фантастик голлари ёки сермаҳсуллиги билан мақтана олмайди. Лекин чемпионлик мавсумини тўлиқ ўтказди - 38та учрашувнинг барчасида «қўнғироғидан-қўнғироғигача» тўп сурди. Бир дақиқага бўлсада ўрнини ҳеч кимга бўшатиб бермади! «Челси» ҳимоячиси Сесар Аспиликуэ\nБу стадионларни қўмсамасликнинг умуман иложи йўқ\n«Тоттенхэм» машҳур «Уайт Харт Лейн» аренаси билан хайрлашди, «Атлетико» эса бутун тарихидан гапирувчи «Висенте Кальдерон»дан кетмоқда. Soccer.ru сайти ижодкорлари мавсум-2016|2017 финишидаги бу воқеалар сабаб, ўтмиш саҳифаларига муҳрланган яна бир қатор аф\n«Ҳаётда бир касб танлаб, уни чин кўнгилдан севсангиз, ҳар куни меҳнат қилишингизга ҳожат қолмайди». КОНФУЦИЙ Энг нуфузли бокс кечаларига Майкл Баффернинг шарҳини тинглаш учунгина ташриф буюрадиган, телеэкран орқали унинг овозини эшитишни хуш кўрадиган мухлислар б\nМухлис манфаати ва стадион\n4 ёшимдан буён стадиондаман. Отам футболга қаттиқ қизиқади ва эсимни танибманки, «Динамо» ўйинларини бевосита стадионда бирга томоша қилганмиз. Умуман, бутун оиламиз футболга ошуфта. Дейлик, ўйин куни Жомбойдан Самарқанд томон кўплашиб отланардик - отам акам ва мени\nСўнгги йилларда Москванинг ЦСКА клуби ўринбосарлар таркибини бошқариб келган Александр Гришин Россияда болалар билан ишлаш бўйича анча таниқли мутахассис ҳисобланади. Худди ўзимизнинг Дилшод Нуралиев каби. Мана шу мураббий ўтган ҳафта ЦСКАнинг иккинчи жамоаси билан ха\n«ИНТЕР»ГА «ЮБОРИЛАЁТГАН» ФУТБОЛЧИЛАР. Агарда охирги гап-сўзлар ва турли-туман хабарларнинг ярми ҳақиқатга айланса ҳам, хитойликлар ихтиёрига ўтган Миланнинг «Интер» жамоаси янги мавсумда мутлақо бошқача қиёфага кириши мумкин. Умуман, жорий мавсум ҳам ҳе\nҲамкасбларимиз боксчиларимизнинг Гаванадаги жангларини анча мароқли шарҳлашди. Бектемир Мелиқўзиев рингга тушгач, шарҳ бобида янада яйрашди. Дейлик, боксчимиз рақибини нокаутга учратган тақдирда ҳам, ҳакамлар Куба вакилининг ўзини ўнглаб олишига имкон беришларини хот\nқатардаги «Лаҳвия», Россиядаги «Краснодар» ва ўзимизнинг «Обод». Уларни бирлаштириб турадиган жиҳатлар бор. Хусусан, ҳар бири XXI асрда ташкил топган бу клублар хусусий мулкдорлар ҳисобига барпо этилган. «Пахтакор» ва «Бунёдкор»нинг машҳур ишби


19.02.2019 13:04 0 369\nУшбу суратларни «Ридус» жамоатчи мухбири Швециянинг Мальмё шаҳрини айланиб юрганида олган экан. Кўраётганингиз — биринчи дуч келган уйлар ва ҳовлилар.\nҚуйидаги суратда: оддий тўрт қаватли уй, афтидан ўтган асрнинг 70-йилларида қурилган. Ташқи ҳовлисида — болалар майдончаси, газон, дарахтлар.\nҲеч қанақанги парковка йўқ, умуман, биттаям машина кўринмайди. Ички ҳовлисига подъезд орқали ўтилади.\nМана ўша подъезд. Тоза, саришта.\nБу эса икки қўшни уйнинг умумий ички ҳовлиси. Велосипедлар жуда кўп.\nҲаммаёқда велосипедлар, ҳаво қандай бўлишидан қатъи назар, йилнинг исталган фаслида бу асосий транспорт. Ўзини ҳурмат қилган ҳар бир шведнинг велосипеди бор. Машиналарга унча қизиқишмайди, турган гапки, ҳовлиларни машиналар банд қилмайди.\nБу эса ким(лар)нингдир мини-боғи.\nШундоққина ҳовлининг ўзида пикникни бошлаб юбориш мумкин: стол, стуллар, ҳатто манқалларгача тахт. Болалар эса тоза ҳавода мазза қилиб арғамчи учишади!\nБу бошқа ҳовли, олдингисидан қолишмайди.\nЯна велосипедлар, болалар майдончаси, қизиқ, машиналар қаерда?!\nҲеч ким бегоналардан чўчимайди. Велосипедлар, иш қуроллари, болаларнинг ўйинчоқлари шундоққина очиқ ҳовлида тураверади.\nШунақа гаплар. Бу Швеция қироллиги.\nКоронавирус 26/11, 19:09\nКоронавирус 30/10, 21:01


Украина собиқ иттифоқ даври ихтиролари махфийлиги...\n24.04.2019 18:14 0 1709\nУкраина вазирлар маҳкамаси собиқ иттифоқ давридаги ихтироларни махфий сақлаш келишувидан чиқиб кетиш борасида қарор қабул қилди.\nУшбу келишув 1999 йилнинг 4 июнида, Россия, Украина, Беларусь, Арманистон, Грузия, Қозоғистон, Қирғизистон, Молдавия, Тожикистон ва Ўзбекистон ўртасида имзоланган эди. Унга кўра томонлар «собиқ иттифоқ давридаги махфий ихтиролар билан боғлиқ маълумотларни сир сақлашни таъминлаш»га келишиб олган эди.\nБироз вақт муқаддам Украина президенти Петр Порошенко вазирлар маҳкамасига МДҲ таъсисчилар органидан расман чиқиш бўйича иш бошлаш тўғрисида топшириқ берган. У шу билан бирга Киев МДҲ доирасида имзоланган барча халқаро шартномаларни «диққат билан кўриб чиқиши ва улар орасида Украина манфаатларига зиғирча бўлса ҳам тўғри келмайдиган жойи бўлса, чиқиб кетиши» ҳақида баёнот берганди.\n2018 йилнинг августида МДҲ низом органларида Украина вакиллиги ёпилган ва тегишли алоқалар Минскдаги Украина элчихонаси орқали амалга оширилиб келмоқда.


Пайшанба, 16 Январ\nҚатарнинг «Ас-Садд» клуби бош мураббийи Хави Эрнандес собиқ клуби «Барселона»нинг таклифини нега рад этганлигини тушунтирди.\n«Чинданам «Барселона»дан таклиф тушди, бу борада клуб вакиллари Эрик Абидаль ва Оскар Грау билан гаплашдик. Аммо мен бу таклифни қабул қилмадим, сабаби «Барса»дек катта клубни бошқаришимга ҳали жуда эрта, деб ҳисобладим. Аммо бу иш келажакдаги орзуим сифатида қолади.\nДастлаб қарорим ҳақида оиламга хабар бердим, кейин эса «Ас-Садд» футболчиларига маълум қилдим. Сабаби, улар воқеалар ривожини кузатиб бораётгандилар. Тан оламан, уч кун давомида ишлайдиган ҳолатда ҳам эмасдим. Энди эса бор эътиборим «Ас-Садд»даги фаолиятимга қаратилган» - дейди Хави Mundo Deportivo билан суҳбатда.\nЭслатиб ўтамиз, «Барселона» клуби раҳбарияти бош мураббий Эрнесто Вальвердени истеъфога чиқаришдан олдинроқ Хавига таклиф билан чиққан, аммо «Ас-Садд» бош мураббийи таклифни рад этганди. Кўп ўтмай, жамоага «Бетис» собиқ мураббийи Энрике Сетьен бош мураббий этиб тайинланди.\nБарселона Хави Эрнандес\nПредраг Миятович: «Реал» бу даражада ёмон ўйин кўрсатганини яқин орада эслолмайман»\nВинисиус: «Шахтёр»га қарши ўйинда Зидан талабини ҳеч биримиз бажара олмадик»\nРоналд Куман: «Месси жамоа фойдаси учун тиним билмайди»


Мессининг янги рекорди ва Чемберленнинг суперголлари. ЕЧЛда 3-тур якунлари\nЧоршанба оқшомида Чемпионлар лигасида гуруҳ босқичининг 3-тур учрашувлари якунланди.\n«Аякс»нинг илк мағлубияти\n«Лилль» — «Валенсия» — 1:1 (Иконе, 90+5 — Черишев, 63)\nДенис Черишев Испания чемпионати доирасида «Атлетико»га қарши ўйинда омадсиз ҳаракат қилган бўлсада (биринчидан, тўп унинг қўлига текканидан кейин рақиб пенальти тепганди, иккинчидан у юз фоизлик имкониятдан фойдалана олмаганди) мураббий унга имкон берди.\nЛиллдаги ўйинда Черишев бехато ҳаракат қилди. Гамейродан ажойиб пас қабул қилиб олганидан сўнг у Мадридда бўлгани каби кучли зарба йўлламади (ўшанда унинг зарбаси дарвоза тўсинидан қайтганди), шунчаки тўпни дарвозабоннинг ёнгинасидан дарвоза тўрига киритиб қўйди. Ўйиннинг қолган қисмида Денис жамоага ҳимояланишда ёрдам берди, Диакаби 84-дақиқада қизил карточка олиб майдондан четлатилгач, мураббий Черишев ўрнига ҳимоячи Гарайни туширишга мажбур бўлди. Диакабининг четлатилиши ўйин тақдирини ҳал қилди, «Валенсия» ўйиннинг сўнгги дақиқасида гол ўтказиб юборди, Иконе ўйинга қўшиб берилган бешинчи дақиқада гол уриб, испанларга гуруҳ етакчилари қаторига қўшилиб олишига имкон бермади.\nЎйин арафасида журналистлар Фрэнк Лэмпард «Аякс»дан қўрқаётганини тахмин қилишганди. Бундай саволни эшитган мураббий жилмайиб жавоб берганди: ҳурмат қилиш бор, аммо қўрқув йўқ. Энг яхши жавоб майдонда қайтарилди, лондонликлар ўйинни жуда прагматик ўтказишди. Айтиш мумкинки, «Челси»нинг омади ҳам келди. Айниқса, биринчи бўлимда Зиёшнинг узатмасидан кейин Промес тўпни дарвоза тўрига жойлаганида. Аммо бу вазиятда ВАР Квинсида микроскопик офсайд бўлганини қайд этди.\nЯна бир вазиятда Промес Альваресни қулай вазиятга чиқарди, аммо аргентиналик ҳимоячининг зарбасидан кейин инглизларни дарвоза тўсини голдан сақлаб қолди. Иккинчи бўлимда футболчилар алмаштирилишидан кейин меҳмонлар ташаббусни қўлга олишди. Пулишич томонидан яратилган биринчи голли вазиятдан Батшуайи фойдалана олмади, аммо америкалик футболчининг кейинги пасини бельгиялик форвард дарвоза тўрига жойлади.\n«Аякс» еврокубокларда шу вақтгача 446 дақиқа давомида гол ўтказмаётганди, бу голдан кейин эса бу мавсумдаги илк мағлубиятини қабул қилди. Амстердамликлар сўнгги марта Чемпионлар лигаси яримфиналида «Тоттенҳэм»га қарши ўйинда мағлуб бўлганди.\nСуарес яна сафарда гол уролмади\n«Славия» Пр — «Барселона» — 1:2 (Боржил, 50 — Месси, 3. Олайинка, 57, автогол)\nАгар бу турда Криштиану Роналду гол уришда танаффус қилган бўлса, Месси Артурнинг ажойиб пасидан унумли фойдаланди. Аргентиналик футболчи бу орқали Чемпионлар лигасида қаторасига 15 мавсумда гол урган биринчи футболчи бўлди. Ҳа, агар кетма-кет эмас, барча мавсумлар ҳисобга олинганда бундай натижа «Реал» афсонаси Рауль томонидан ҳам қайд этилган, бу борада рекордчи эса Райан Гиггз ҳисобланади, у жами 16 мавсумда ЕЧЛда камида биттадан гол урган. Қолаверса, «Славия» Месси ЕЧЛда гол урган 33-жамоа бўлди, бу борадаги биринчиликни Лео Рауль ва Роналду билан бирга бўлишиб турибди.\nЎйиннинг бундай бошланиши прагаликларни синдириб қўймади. Чехлар бу турнирда анча дадил ўйнамоқда, агар Тер Штегеннинг сэйвлари бўлмаганида, мезбонлар ғалаба қозониши ҳам мумкин эди. Боржил ҳисобни тенглаштирганида бу мантиқий якунга ўхшаб кўринганди. Қолаверса, Суареснинг сафарда гол уролмаслик комплекси мезбонлар фойдасига ишлади. Уругвайлик футболчи кўп вақтлардан бери бегона стадионда гол ура олмаяпти ва бу серия бу оқшомда ҳам давом этди. Лекин барибир Луиснинг зарбаси каталонларга ғалаба келтирди, деярли имконият йўқ вазиятда туриб, майдондан чиқиб кетаётган тўпни майдонга қайтарганида тўп рақиб ҳужумчиси Олайинкага тегиб дарвоза тўрига кириб кетди.\nОқшомнинг энг марказий ўйинида Сенси ва Ройснинг йўқлиги мухлисларни хафа қилди, якунда Дортмунднинг йўқотиши аҳамиятлироқ бўлиб чиқди. «Асаларилар»ни Шульц уялтирди. У сунъий офсайд юзага келтиришда хатога йўл қўйгач Лаутаро Мартинес ҳисобни очди.\nБу оқшомда Ҳуммельс ҳам ўзининг энг ёмон ўйинларидан бирини ўтказди, 2016 йилдан буён илк марта «Боруссия» сардори боғичини таққан футболчи хатога йўл қўйиб, пенальтига сабабчи бўлди, Мартинес Бюрки билан дуэлни бой берган бўлса-да, миланликлар кейинчалик барибир иккинчи голни уришди - қарши ҳужумда Кандрева дарвозабон билан яккама-якка вазиятга чиқиб борди ва ўйинга якуний нуқтани қўйди.\nГоллар ёмғири гуруҳи\n«Генк» — «Ливерпуль» — 1:4 (Одей, 86 — Окслейд-Чемберлен, 2, 57. Мане, 77. Салоҳ, 87)\nЧемпионлар лигасининг амалдаги ғолиблари Бельгиядаги ўйинни тетиклик билан бошлашди — Окслейд-Чемберлен 2-дақиқадаёқ қайтариб бўлмас зарба йўллади. Аммо қизиллар ҳимояда хатоларга йўл қўйишди, агар «Генк» футболчилари аниқроқ ҳаракат қилишганида биринчи бўлимдаёқ камида битта гол уришлари мумкин эди. Саматта тўпни барибир дарвоза тўрига жойлаган вазиятда эса, арбитр форвард гол урилишидан олдин Милнерга нисбатан фол қайд этган деб топди.\nЎйин ҳужумларга бой бўлди, икки томон ҳам ўз вазиятларидан фойдаланганида, ҳисоб масалан 6:4 ёки 7:5 бўлиши ҳеч кимни ҳайратлантирмаган бўларди. Фақат мезбонлар вазият кетидан вазиятни кўкка совурди, Юрген Клоппа жамоаси эса вазиятлардан фойдаланиш борасида мастер-класс ўтди. Қолаверса, вазиятлардан фойдаланиш жуда чиройли ҳаракатлар билан амалга оширилди, айниқса Окслейд-Чемберленнинг иккинчи голи шубҳасиз ҳафтанинг энг чиройли голи бўлди. Бу гол «Ливерпуль»нинг Чемпионлар лигасидаги юбилей 200-голи эди.\n«Зальцбург» — «Наполи» — 2:3 (Ҳоланд, 41, пенальти, 72 — Мертенс, 17, 64. Инсинье, 73)\nНорвегиялик вундеркинд Ҳоланд Чемпионлар лигасини забт этишда давом этмоқда. Бу оқшомда унинг самарадорлик сериясини ВАР ҳам, итальянлар дарвозабони Мерет ҳам тўхтатишга уринди. Аммо Малкюи жарима майдонига ёриб кирган Хван Хи Чханни йиқитганидан кейин белгиланган пенальтини Ҳоланд аниқ ижро этиб, турнирдаги голлари сонини 5тага етказиб қўйди.\nҚизиқ, бу форвард келгусида қайси клуб либосини кияр экан? Бундай иқтидори билан Ҳоланд Дрогбанинг натижаларига эришишга қодир, яқин ўтмиш афсонаси 16 йил муқаддам Чемпионлар лигасидаги дастлабки уч ўйинида 5та гол урганди. Норвегиялик ҳужумчи эса иккинчи бўлимда қанотдан узатилган тўпни боши билан ажойиб тарзда дарвозага йўллаган ҳолда бу натижани ортда ҳам қолдирди\nЛекин ўйинда яна бир қаҳрамон бор эди, Мертенс бу ўйинда дубль қайд этиб, «Наполи» сафидаги голлари сонини 116тага етказди ва клуб учун гол уриш борасида афсонавий Диего Марадонани ортда қолдирди. Энди олдинда фақат бир футболчи, шу йил баҳорида Хитой чемпионатига йўл олган Ҳамшик қолди (121). Бундан ташқари, ҳисоб 2:2 эканлигида Мертенс Инсинье ғалаба голини уришига ёрдамлашди. Неаполитанликлар хурсандчилигидан Карло Анчелоттини бўғиб қўйишига бир бахя қолди.\n«Бенфика» — «Лион» — 2:1 (Рафа Силва, 4.Пицци, 86 — Депай, 70)\nРуди Гарсия Чемпионлар лигасига қайтиши бу даражада драматик бўлишини кутмагани аниқ. «Лион» унинг бошқарувида характер кўрсата бошлади ва Лиссабонда ҳисобни тенглаштирди, аммо барчасини дарвозабон Антони Лопешнинг қўпол хатоси чиппакка чиқарди. У тўпни эгалллаб олгач, уни ўйинга киритишга шошилди, унинг улоқтирган тўпи тўғри бориб Пиццининг оёқларига тушди, у эса узоқ масофадан бўлса-да бўш қолган дарвозани аниқ ишғол этди.\n«Лейпциг» — «Зенит» — 2:1 (Ляймер, 49. Забитцер, 59 — Ракицкий, 25)\n«Зенит» Лейпцигга гуруҳ етакчиси сифатида йўл олганди, ҳолбуки ЕЧЛ ўйинлари бошланиши арафасида ушбу квартетнинг яққол фаворити Юлиан Нагельсман жамоаси бўлиши кутилганди. Лиондаги дуранг ва «Бенфика» устидан қозонилган ғалаба Россия чемпиони биринчи ўрин учун курашишини кўрсатиб қўйди. Энди асосий масала Бундеслига вакилига қарши икки ўйинда ҳал бўлиши аниқ эди.\n«Ред Булл Арена»да нималар бўлди? «Зенит» муносиб ҳаракат қилди, биринчи бўлиб ҳисобни очди, аммо якунда питерликлар жамоаси РПЛда бундай юқори интенсивликдаги ўйинларда иштирок этмаслиги панд берди. «РБ Лейпциг» иккинчи бўлимда ўйинда бурилиш ясади ва ўзи яратган вазиятлардан унумли фойдаланиб, гуруҳ етакчилигини «Зенит»дан тортиб олди.\nЛа Лига. «Барселона» қолдирилган ўйинда «Эльче»ни йирик ҳисобда мағлуб этди, Мессида дубль


Архивы ЖЕНЕВА - tafsilar.info\n16 Iyun 21:22 by Редакция\nЖеневадаги Вилла Ла Гранж-да давлат раҳбарлари ва делегациялар учрашуви тахминан уч ярим соат давом этди. Женевадаги Россия-Америка саммити музокаралари якунланди. Бу ҳақда АҚШ президенти Джо Байденни Женевада Оқ уй вакили билан бирга келган журналистларга маълум қилишди. Америка томонининг сўзларига кўра, саммит маҳаллий вақт билан 17:05 да (Москва вақти билан 18:05) якунланди, деб хабар беради Оқ\nДЖО БАЙДЕНЖЕНЕВАматбуот анжуманиПУТИНСАММИТ\n16 Iyun 20:45 by Редакция\nШвейцарияда АҚШ ва Россия президентларининг тор доирадаги музокаралари якунланди. Саммитнинг иккинчи қисми бошланди. Томонлар иштирокида ва делегатсиялар таркибида музокараларга киришдилар. Тор доирадаги суҳбат икки соат давом этди. Вилла Ла Гранж-да президентлар суҳбатлашмоқда. Бу Путиннинг 2018 йилда Доналд Трамп билан учрашувидан кейинги биринчи Россия-Америка саммити. Вилланинг Сариқ залида делегатсиялар иштирокида кенг миқёсли музокаралар бўлиб ўтмоқда. Россия\n15 Iyun 20:31 by Редакция\nРоссия оммавий ахборот воситаларида Россия Федерацияси ва АҚШ президентларининг режалаштирилган учрашув жойи яқинида зенит комплекслари жойлаштирилаётгани ҳақида видеолар пайдо бўлди. Президентлар учрашуви бўлиб ўтадиган вилла яқинида суратга олинган видео кадрларда «Эрликон GDF-005» зенит қуроллари кўринади. Бу қисқа масофали ҳаво ҳужумидан ҳимоя қилиш учун мўлжалланган автоматик компютерлаштирилган қуроллар. Улар 35-миллиметрли замбарак ва рақамли нишонга олиш ва\n25 May 21:32 by Редакция\nCNN телеканали АҚШ президенти маъмуриятидаги манбаларига асосланиб, Джозеф Байден ва Владимир Путин ўртасидаги учрашув шу йилнинг 15-16 июн кунларига режалаштирилган ва Женевада бўлиб ўтиши ҳақида хабар берди. «Маъмурият расмийларининг таъкидлашича, Женева, Байденнинг биринчи хорижга сафари охирида 15-16 июн кунлари учрашиши кутилаётган икки давлат раҳбарлари ўртасида узоқ вақтдан бери муҳокама қилинадиган учрашув учун мезбон шаҳар сифатида\nЖЕНЕВАТАДБИРУЧРАШУВчет элга саёҳат\n30 Sentabr 18:09 by Редакция\nШвейцарияда Марказий Осиёда аҳоли ва уй-жойларни рўйхатга олиш билан боғлиқ масалалар бўйича экспертлар гуруҳининг йиғилиши бўлиб ўтмоқда. Тадбир Женевада 29 сентябрда бошланди ва 1 октябргача давом этади. Унда Шарқий Европа, Кавказ ва Марказий Осиё давлатларининг статистика идоралари вакиллари ҳамда халқаро ташкилотлар мутахассислари иштирок этишади. Онлайн тадбирда аҳоли ва уй-жойларни пандемия ҳолатида рўйхатга олишга тайёрлаш, тадбирни\nАҲОЛИЖЕНЕВАЙИҒИЛИШМАЖЛИСРЎЙХАТГА ОЛИШУЙ-ЖОЙЭКСПЕРТ ГУРУҲИ


Жалолобод тунни нисбатан тинч ўтказди\n22 апрел 2021, Тошкент вақти: 16:01\n19 май куни Жалолобод шаҳрида бўлиб ўтган воқеалардан сўнг Қирғизистон муваққат ҳукумати вилоят маркази ва Сузоқ туманида коммендантлик соати жорий қилишга мажбур бўлганди.\n19 май куни Қирғизистон муваққат ҳукумати Жалолободда комендантлик соати жорий қилганидан сўнг, Жалолобод вилояти расмийларига кўра, тун тинч ўтган. Бироқ айрим жалолободликлар бу борада бир-бирига зид бўлган маълумотлар беришмоқда.\nҚирғизистон Соғлиқни сақлаш вазирлиги тарқатган сўнгги маълумотларга кўра, 19 май куни Жалолободда бўлиб ўтган тартибсизликлар натижасида жароҳатланганлар сони 74 одамга етган. Мазкур тартибсизликларда 2 киши ҳалок бўлгани ҳақида аввалроқ маълумот бергандик.\nҚирғизистон Ички ишлар вазирлиги матбуот хизмати тарқатган хабарда айтилишича, 19 майдан 20 майга ўтар кечаси Жалолободда вазият барқарор бўлган.\n- Комендантлик соати жорий қилинганидан сўнг Жалолобод шаҳри ва Сузоқ туманида тун тинч ўтди. Жалолобод шаҳри ва Сузоқ туманига ички ишлар вазири комендантлик қилмоқда. Бу ҳудудда вазиятни барқарорлаштириш учун барча имкониятлар ишга солинмоқда, деди Ички ишлар вазирлиги матбуот котиби Бақит Сейитов.\nРасмийлар вилоятда ўтган тун тинч ўтганини айтаётган бир пайтда, айрим жалолободликлар бунга зид маълумот беришмоқда. Уларга кўра, ўтган тунда Жалолобод шаҳри тинч бўлгани билан вилоятнинг айрим қишлоқларида нотинчлик бўлган.\n- Комендантлик соатидан кейин ҳам одамлар ўз уйларини, маҳаллаларини қўриқлашда давом этишди. Чўлоқтерак деган қишлоқдан уй ёнди, деган хабар ҳам келаяпти. Яна бошқа хабарларни эшитсак, у ерда уй ёндирилмади, фақат номаълум одамлар озгина тўполон кўтаришга ҳаракат қилди, дейишяпти. Аниқ бир маълумот йўқ одамларда, дейди жалолободлик Улуғбек.\nҚирғизистон оммавий ахборот воситаларининг ҳабар қилишича, бугун эрталаб соат 7 да Қирғизистон мудофаа вазири Исмоил Исақов Жалолобод шаҳри фаоллари билан учрашган ҳамда барчани вазиятни ўнглаш учун сабр-бардошли бўлишга ва осойишталикни сақлашга чақирган.\nСўнгги маълумотларга кўра, 20 май куни Жалолободдаги “Телтўри” отчопарида бир неча юз одам тўпланган.\nЖалолобод отчопарига йиғилганлар Қирғизистон Республика ўзбек миллий маданий маркази вице-президенти Қодиржон Ботировнинг қўлга олиниши ва жавобгарчиликка тортилиши, 14 май куни вилоятда содир бўлган тартибсизликларда ўқ отганларни топишни талаб қилишмоқда.\n- Ўзбек халқига қарши ҳеч қандай норозилигимиз йўқ. Биз Қодиржон Ботировни халқ олдига олиб келиб, 14 май куни ва кеча отилган қуролларни милицияга топширилишини талаб қилаяпмиз. Бироқ бу талабимизга ҳукумат ҳам, мелиса ҳам жавоб бермаяпти, деди митингчилардан бири Бўлўт Жўўшбоев.\nОзодлик радиоси қирғиз хизмати мухбири Ирисбой Абдураимовнинг хабар беришича, митинг ким томонидан уюштирилгани, митингчилар кимнинг тарафдорлари экани ҳақида аниқ маълумот йўқ.\n- Бу митингни ким уюштирган деган саволимга эрталабдан бери жавоб ололмаяпман. Митингчилар раҳбарларини ҳам, асл мақсадларини ҳам айтишмаяпти, деди Ирисбой Абдураимов.\nАйни пайтда Қирғизистон муваққат ҳукуматининг жанубий минтақа бўйича мувофиқлаширувчиси, мудофаа вазири Исмоил Исақов бу ерда митингчилар билан учрашган. Исмоил Исақов норозилар қўйган талаблар ўрганилиши ва тергов қилинишига ваъда берган. Шундан сўнгг митингчилар тарқалишган.\nШу билан бир қаторда Қодиржон Ботиров тарафдорлари норозилар томонидан билдирлаётган иддаолар асоссиз эканини айтмоқдалар. Ботиров тарафдорларининг 19 май куни бўлиб ўтган бир неча минг кишилик йиғилишида, бу борада махсус мурожаат ҳам қабул қилинган.\n- Бакиевлар бизни кечира олмаслигини биламиз. Чунки апрел воқеаларидан роппа-роса бир ой олдин бўлиб ўтган Жалолобод ўзбек миллий маданий маркази қурултойида Қодиржон Ботиров “Мамлакатимизни Бакиевлар бошқарар экан, ҳеч қачон яхши ҳаёт бўлмайди”, деб баёнот берган эди. Яна улар бизни шунинг учун кечирмайдиларки, апрел воқеаларининг эртаси куниёқ биз муваққат ҳукуматни қўллаб чиқдик. Улар миллатлараро фитна чиқариш йўли орқали икки мақсадни кўзламоқда: биринчиси, биздан ўч олиш, иккинчиси эса яна ҳокимиятни эгаллаш, деди мурожаат матни ўқиб эшиттирган журналист Улуғбек Абдусаломов.\nҚабул қилинган мурожаатда Бакиевлар уйининг ёндирилиши воқеаси объектив текширилиши талаб қилинади. Чунки айрим ахборот воситалари Тейит қишлоғида жойлашган Бакиевларга тегишли хонадонларни ёндириш ташаббускори Қодиржон Ботиров эканини хабар қилганлар. Бироқ Қодиржон Ботиров ва унинг тарафдорлари бу маълумотнинг ёлғон эканини айтадилар. Мурожаатда келтирилган талаблардан яна бири эса мана бундай:\n- Биз қирғиз халқи орасида оммавий ахборот воситаларидан фойдаланиб, Қодиржон Ботиров ва ўзбеклардан душман образини яратишни тўхтатишни талаб қиламиз. Ана шундай туҳматлар натижасида тинч намойишчиларни ўққа тутган бакиевчилардан Жалолобод вилоят маъмуриятни озод қилган ўзбеклар айбдор, бакиевчилар эса жабрланганлар бўлиб қолмоқда. Агар муваққат ҳукумат бу воқеаларни холис текшириш ва ўрганиш масаласини ҳал этмаса, маълумотларни бузиб кўрсатиш орқали келажакдаги аҳвол қандай бўлишини айтиш қийин бўлиб қолади, деди Улуғбек Абдусаломов.\nСуҳбатдошимиз сўзи охирида қирғизистонликларга мурожаат қилди:\n- Ўзбек ҳам, қирғиз ҳам шу ерга сиғади ва шу ерда бемалол яшай олади. Биз ўзбекнинг уйига келган қирғизни меҳмон қилмасак, қирғизнинг уйига борган ўзбекни қирғиз меҳмон қилмаса, бу қандай аҳвол бўлди? Биз аввалгидай яхши анъаналаримизни давом эттиришимиз, шу билан биргаликда, бир-биримизни қўллаб-қувватлашимиз зарур. Айниқса бугунги кунда! Бакиевнинг зулмидан эндигина қутилган эл бугун провокацияларга, иғволарга берилиб, бир-биримизга қарши курашсак, пулга сотилсак, бу эсдан чиқмайдиган ҳолат бўлиб қолади, келажагимизнга таҳдид бўлиб қолади, деди Улуғбек Абдусаломов.


“Ойлар султони – Рамазон!”\nБир куни ишдан уйга келдим ва эшикни тақиллатдим. Аммо, аёлим эшикни очмади. Шунда эрталаб аёлим қариндошимизникига бориб-келишга рухсат сўрагани эсимга тушиб, чўнтагимни ва хамёним солинган сумкани ковлай бошладим. Афсуски, калитим йўқ эди. Тўсатдан аёлимдан жаҳлим чиқа бошлади ва рухсат берганим учун афсусландим (Ишонинг чарчаб келганим учун шунақанги жаҳлим чиққан эди). Қўлимнинг бирида рўзғор учун майда-чуйда нарсалар, иккинчисида эса телефон. Аёлимга қўнғироқ қилмоқчи бўлиб, рақамларни энди термоқчи бўлгандим, интернет хабарида “Рамазонни муносиб кутиб олайлик” деган хабарга кўзим тушди. Ишлар билан бўлиб, Рамазон кириб келаётганини ҳам эсдан чиқаришга сал қолибди. Ўша жойда туриб, Аллоҳдан мағфират сўрадим. Бир четга ўтирдимда бирма-бир Пайғамбаримиз Расулуллоҳ соллалоҳу алайҳи васалламдан келган ҳадисларни ёдга олдим.\nБиринчи ёдимга келган ҳадис бу Саҳл ибн Саъд розияллоҳу анҳу Расулуллоҳ соллалоҳу алайҳи васалламдан ривоят қилган: «Жаннатда Райён деган бир эшик бор. Қиёмат куни ундан фақат рўзадорларгина киради. Улардан ўзга бирон киши ўша эшикдан улар билан бирга кира олмайди. «Рўзадорлар қани?» деган чақириқ келади. Шунда рўзадорлар ўша эшикдан кирадилар. Уларнинг охиргиси кириб бўлгач, эшик беркитилади. Шундан сўнг бошқа ҳеч ким ундан кирмайди» - деган ҳадис эди. Имом Муслим ривояти. Субҳаналлоҳ, ҳозиргина уйимнинг эшиги бир неча дақиқага ёпиқ бўлгани учун қанчайин жиғибийрон чиқиб, ўзимни қўйгани жой топа олмай аёлимдан жаҳлим чиқаётган эди. Агарда, бу эшик ўрнига шу жаннатдаги Раййон номли эшик бўлганда-чи? (Кўз олдим қорунғулашиб, яна бир бор Аллоҳдан мағфират сўрадим). “Аллоҳга шукр, ҳали имкониятимиз ва вақтимиз бор”-дея аёлимни келишини сабрсизлик билан кута бошладим. Аёлим бироздан сўнг келди ва мени эшикдан кира олмай турганимни кўриб, хижолат бўлди ва ўзини койий бошлади. Мен унга бўлган воқеани ва бу яхшиликка бўлганини хурсанд бўлиб айтдим. Кейин икковимиз уйга кирдик ва биргаликда рўзага оид оят, ҳадис ва тиббий маълумотларни кўра бошладик. Рўза ислом динининг беш фарзидан бирилиги ва у Аллоҳ томонидан ҳар бир мусулмонга фарз қилинганлиги тўғрисидаги Қуръони Каримнинг оятларидан бири бўлган: “Эй, иймон келтирганлар! Тақволи бўлишларингиз учун Сизлардан олдинги (уммат)ларга фарз қилингани каби сизларга ҳам рўза тутиш фарз қилинди” - оятини учратдик (Бақара сураси, 183 оят). Аллоҳ ўзининг оятида иймон келтирганларга қарата рўзани тутишга буюрди. Бундан энг асосий мақсад, тақволи бўлишлигимиз учундир. Демак, гўзал тақво либосимиз бўлиши учун рўза тутмоғлигимиз лозимдир. Бу хусусда, имом Ғаззолий ҳазратларининг қуйидаги сўзларини ёдга оламиз: “Рўзадан мақсад Аллоҳ таолонинг хулқларидан бир хулқ – беҳожатлик билан хулқланиш, нафс истакларидан имкон қадар тийилиш орқали, шаҳватлардан пок фаришталарга иқтидо қилишдир. Инсон ҳайвон мартабасидан шаҳватларни ақл нури ёрдамида синдириш қувватига эгалиги билан устун туради. Аммо, шаҳватлар унга ўз таъсирини ўтказгани, у нафсу ҳавосига қарши курашишга мажбурлиги юзасидан фаришталардан қуйи туради. У шаҳватларга – нафс истакларига берилгани сари энг қуйи табақаларга – асфала софилинга қараб кетади, натижада ҳайвонлар даражасига тушиб қолади. Шаҳватини тийгани сайин фаришталарнинг олий мақомига кўтарилиб боради, натижада фаришталар уфқига етади”. Демак, инсон рўза тутиш орқали нафақат ўз таън-вужуди, балки қалбини поклаб, иймонини мустаҳкамлайди. Қолаверса, беҳожатлик билан хулқланади. Бу инсон учун энг катта инъомдир.\nШунингдек юқоридаги таърифга эътибор беринг: “...нафс истакларидан имкон қадар тийилиш орқали, шаҳватлардан пок фаришталарга иқтидо қилишдир”. Инсон учун фариштларга иқтидо қилишдек бахт бўлмаса керак. Бу гуноҳсиз бўлган Аллоҳнинг фаришталари каби дуоингиз шаксиз мустажоб, жаннат сизга вожиб бўлади деганидир. Шундай экан, бу дамларни ғанимат билмоқ ва ундан фойдаланиб қолмоқ керак.\nШу алфозда аёлим билан бирма-бир ҳадисларни кўраётган эдик, аёлимнинг юзи ёришиб кетди ва бир ҳадисни кўрсатди. Яъни, Абдураҳмон ибн Авф розияллоҳу анҳудан ривоят қилинган: “Расулуллоҳ (соллаллоҳу алайҳи васаллам) айтадилар: “Аёл киши беш вақт намозини ўқиса, бир ой Рамазон рўзасини тутса, фаржини сақласа ва эрга итоат қилса, унга “Жаннатнинг қайси эшигидан хоҳласанг, киравер”, дейилади”. Тасаввур қилиб кўринг, жаннатнинг саккиз эшигининг хоҳлаганидан киравер дея лутф этилишини. Аслида яшашимиздан мақсад шу эмасми?!\nРамазон ойида рўза тутишнинг инсоннинг иймонига, тақвосига, соғлигига, руҳиятига ижобий таъсири ҳақида кўп гапириш мумкин. Аммо, бунинг асл фойдасини Аллоҳнинг ўзи билади.\nБарчамизга эшик олдида кутиб туриш эмас, балки жаннатнинг хоҳлаган эшигидан кириш насиб қилсин (Амин). Барчангизга ойлар султони-моҳи Рамазон муборак бўлсин!\nЖаҳон иқтисодиёти ва дипломатия университети ўқитувчиси\n Қуръони Карим маънолари таржимаси. Шайх Абдулазиз Мансур.\nДругие материалы в этой категории: « Тошкент шаҳридаги 30 май кунидаги хатмоналар\tТуркияда ўтган халқаро Қуръон мусобақасида ҳамюртларимиз ҳам иштирок этди »


«Ҳар бир яхшилик садақадир», – дедилар».\nШарҳ: Яхшилик, у қандай бўлмасин – каттами, кичикми, номи яхшилик бўлса, пулидан ёки молидан садақа қилиб савоб олгандек бўлаверади.\nБизда пул ва мол сарфлаб, овқат пишириб, одамларни тўплаб едирсам, савоб оламан, деган ҳис-туйғу пайдо бўлиб қолган. Лекин, оддий ҳолатларда қилинадиган яхшиликлардан ҳам савоб олиш мумкинлиги ҳақидаги билимимиз камроқ.\n«Садақа» дегани албатта пул, мол сарфлаш билангина бўлмайди. Балки каттами, кичикми, ҳар қандай маъруф ишни, яъни яхши ишни қилиш билан ҳам садақанинг савоби олинади.\nШунинг учун, ҳар биримиз катта-кичик, арзийди, арзимайди, демасдан, яхшилик борки, ҳаммасини қилишнинг пайидан бўлишимиз керак ва ўша қилинган яхшиликнинг ҳар биридан бизга садақанинг савоби етиши, номаи аъмолимизга ёзилиши, охиратда манфаат беришини унутмаслигимиз лозим.\nАбу Мусодан, у киши оталаридан, у киши эса боболаридан ривоят қилинади:\n«Ҳар бир мусулмоннинг зиммасида садақа бор», – дедилар.\n«Агар топмаса-чи?» – дейишди.\n«Икки қўли билан ишлаб топади, ўзига фойда беради, садақа ҳам қилади», – дедилар.\n«Унга ҳам қодир бўлмаса-чи? Ёки қила олмаса-чи?» – дейишди.\n«Ҳожатманд бўлиб ноилож қолган кишига ёрдам беради», – дедилар.\n«Буни ҳам қила олмаса-чи?» – дейишди.\n«Яхшиликка амр қилади ёки маъруфга буюради», – дедилар.\n«Буни ҳам қила олмаса-чи?», – дейишди.\n«Ёмонликдан тийилади. Мана шунинг ўзи ҳам садақадир», – дедилар».\nШарҳ: Садақанинг маъноси сиз билан бизнинг тасаввуримизга ўрнашиб қолганидан кўра қанчалик катта эканини мана шу ҳадисдан билиб оламиз.\nБир кишида имкон бўлса, хайр-эҳсон, садақа қилса–яхши, савобини олади. Имкони бор одам шу ишни кўпроқ қилиши керак.\nАммо, бунга имкони йўқ одам куч-қуввати, ҳунари орқали ихлос билан меҳнат қилиб, мол-дунё топади, ўзига, оиласига сарфлайди, ортиб қолганини садақа қилиб, савоб олади.\nБаъзиларнинг моли ҳам, ишлашга имкони ҳам йўқ бўлса, уларнинг садақаси ҳожатманд, муҳтож бўлиб турган одамга ёрдам бериш экан. Ишини қилиб бериш, юкини кўтариш, йўл кўрсатиш, хуллас–бир одамнинг ҳожатини яхши ният билан чиқариб бериш ҳам садақа бўлар экан.\nЭнди, шунга ҳам имконияти йўқ одам ҳам садақа қилиш имкониятидан маҳрум бўлмас экан. Бундайлар одамларни маъруфга чақириб, яхшилик қилишга ундаб турса ҳам садақа ўрнига ўтади.\nБироқ, энг нотавон, ҳатто мазкур ишларни ҳам қила олмайдиган аҳволга тушиб қолган, яхшилик қилишнинг ҳеч қандай имкони йўқ одамда ҳам садақа қилиш имконияти бўлар экан. Бундай одам ёмонликдан сақланиши керак экан, ёмонликдан сақлангани туфайли ҳам садақа қилганнинг савобини олар экан.\nЭнди бир ўйлаб кўрайлик. Ушбу ҳадисни чуқур тушуниб, унга амал қилишга ўтсак, ўзимиз, оиламиз, жамиятимиз – ҳамма-ҳамма фақат яхшиликка кўмилиб қолади. Ёмонликнинг номи ўчади, чунки ёмонликни қилмай қўйиш ҳам «садақа» деб эътироф қилиняпти.\nБу ҳадиснинг қанчалар буюк эканини, ҳар бир инсон, ҳар бир оила, ҳар бир жамият учун шиор бўлиши лозим бўлган ҳадиси шариф эканини ўргандик.\n«Ё Расулуллоҳ! Пули, моли бор аҳли дунёлар ажрни олиб кетишди. Улар худди биздек намоз ўқишади, биз рўза тутгандек рўза тутишади ва ортиқча молларидан садақа қилишади», – дейилди.\n«Аллоҳ сизларга садақа қиладиган нарсаларни яратиб қўймаганми? Ҳар бир айтилган тасбиҳда ҳам садақа бор. Жинсий эҳтиёжингизни қондиришингизда ҳам садақа бор», – дедилар.\n«Шаҳватни қондиришида ҳам садақа бўладими?» – дейилди.\n«Агар шу шаҳватни ҳаром йўл билан қондирса, гуноҳ бўлмасмиди? Худди шунингдек, агар ҳалол йўл билан қондирса, бунга ажр бўлади», – дедилар».\nШарҳ: Мана бу ҳадиси шарифдан Исломда садақа, ажр-савоб тушунчаси, ажру савоб олишнинг доираси қанчалик кенг эканини кўриб турибмиз.\nМинг афсуслар бўлсинки, турли сабабларга кўра, бизларда бу тушунчалар жуда тор бўлиб қолган. Ваҳоланки, Исломда бу тушунчалар чексиз кенг эканини билиб олдик.\nДастлабки пайтларда саҳобаларнинг онгида ҳам бизнинг бугунги онгимиздаги каби «садақа қилиш пул сарфлашдан иборат» деган тушунча бўлса керакки, аҳли дунёлар, яъни мол-дунёси борлар савобнинг ҳаммасини олиб кетди, деб шикоят қилишибди. Улар ҳам биз билан баравар намоз ўқийди, рўза тутади, лекин ортиқча молларидан садақа ҳам қилади, биз эса садақа қила олмаймиз, дейишибди.\nРасулуллоҳ соллаллоҳу алайҳи васаллам садақа тушунчасининг кенглигини баён қилиш мақсадида «Аллоҳ таоло сизларга ҳам садақа қилиш имкониятини бериб қўймаганми?» деб уларнинг эътиборларини ўзларига қаратибдилар.\nПул, мол сарфлай олмай, садақа қила олмаганидан ҳасратда турган одамлар «Мол-дунёси бўлмай туриб, қандай садақа қилиш мумкин?» деб қизиқиб қолишибди.\nШунда у зот соллаллоҳу алайҳи васаллам «Субҳаналлоҳ» дейиш ҳам садақа, «Алҳамдулиллаҳ» дейиш ҳам садақадир. Пул сарфлаган одам ҳам, тасбиҳ, ҳамд айтган одам ҳам садақа қилган бўлади, дебдилар.\nСўнгра садақанинг маъносини, моҳиятини тушунтириш учун янада кенгроқ, кучлироқ қадам қўйдилар.\n«Шаҳватингизни қондиришингиз ҳам садақадир»,–дедилар.\nОдамлар жуда ҳайрон қолишди. «Қандай қилиб шаҳватни қондириш билан садақанинг савобига етиш мумкин?»–деб сўрашди.\nРасулуллоҳ соллаллоҳу алайҳи васаллам буни жуда осон ва тушунарли тарзда баён қилиб бердилар: «Агар шаҳватни ҳаром йўл билан қондирса, гуноҳ бўлмасмиди? Бас, шундай экан, уни ҳалол йўл билан қондирса, ажр олади»,–дедилар».\nДемак, Исломда ният тўғри қилинса, дийний таълимотлар кўрсатилганидек адо этилса, дийнимнинг таълимоти, буйруғи, кўрсатмаси бўлгани учун қиляпман, деган ихлосда қилинса, четдан қараганда бу дунёнинг иши бўлиб кўринган, шаҳватни қондириш сингари ҳойи-ҳавасга ўхшаш амаллар ҳам мусулмон банда учун ибодатга айланади, ажр-савоб олинадиган ишга айланади.\nҲар биримиз бу ҳикматларни чуқур англаб олишимиз керак. Шунда барча дунёвий ишларимизни ҳам ниятни тўғрилаш орқали, илм, маърифат орқали ибодатга айлантириб олишимиз мумкин бўлади.\nБу дунёдаги кўзланган мақсад ҳам бўлаверади. Шаҳват ҳам қондирилади. Дунёнинг ҳаваси ҳам қондирилади. Бироқ ниятни тўғрилаб, маърифатни ўрнига қўйгани учун, бошқалардан фарқли ўлароқ, ажр-савоб ҳам олинади.\n1. Ажр ва савоб касб қилиш фақат пул-мол сарфлаш билангина бўлмаслиги.\n2. Исломда садақа тушунчаси кенг экани.\n3. Кишининг тасбиҳ ва ҳамд айтиш каби зикрга оид амаллари ҳам садақага ўхшаш ажру савоб боисидир.\n4. Шаҳватни қондиришда ҳам, агар дийний таълимот ва ният асосида амалга оширилса, садақага бериладиганига ўхшаш савобга эга бўлиниши.


Энг мафтункор қотил • NeMolchi.uz\nBosh sahifa Anonim hikoyalar Энг мафтункор қотил\nЭнг мафтункор қотил\nТед болалигидан одамови бўлган, лекин яхши ўқирди. Чиройли кўриниш ва хотиржам феъл-атвори тенгдошлар орасида уни ажратарди. Мактабни тугатгандан сўнг, у Пьюжет-Саунд университетига ўқишга кирди ва у ерда бир йил таҳсил олади, сўнгра хитой тилини ўрганиш учун Вашингтон университетига ўтади. Университетда Стефани исмли қиз билан севишади. Қиз бадавлат оиладан эди, лекин уларнинг муносабатлари аянчли якунланди – қиз уни ташлаб, ота-онасини танлади. Психиатрларнинг таъкидлашича, бу ажралиш Теднинг руҳий саломатлигида бурилиш нуқтаси бўлган бўлиши мумкин.\nТед Банди, шунингдек, Сиэтл инқироз марказининг ўз жонига қасд қилиш бўйича ишонч телефонида оператор бўлиб ишлаган. У ерда у энг машҳур китоблардан бири – The Stranger Beside Me («Ёнимдаги нотаниш») муаллифига айланган Энн Рул билан учрашди.\nТед ҳатто Вашингтон университетига психология йўналишига ўқишга киради ва у ерда ажойиб натижалар кўрсатади, ҳамда психология бўйича илмий даражага эга бўлади.\nКейинчалик у ҳуқуқшунослик факультетига ўқишга киради, лекин у ерда ўртача баҳоларга ўқирди, бу эса унинг руҳиятига зарба берган учинчи ҳалокатли компонент эди, чунки у ҳар доим энг яхши бўлишни хоҳларди.\nРеспубликачиларнинг Калифорнияга сафари пайтида у Стефани билан учрашди ва у билан яна учраша бошлади. У Тедда содир бўлган ўзгаришлардан ҳайратда қолди: у муваффақиятли сиёсий ва юридик мартаба ёқасида бўлган профессионалга айланди. Шу билан бирга, у Элизабет Клепфер билан ишқий муносабатларни бошлади, уларнинг муносабатлари маньякнинг қамоққа олинишигача давом этди.\nҚизиқарли факт: қайсидир пайтда қиз севгилисининг хатти-ҳаракатларида нимадир ғалати эканлигини сезди ва кейин уни фотороботлардан бирида таниди. Клепфер дарҳол полицияга мурожаат қилди, аммо далиллар етарли эмасди ва унинг шубҳалари эътиборга олинмади.\nЭлизабет билан учрашишни давом эттириб, эркак кейинчалик унинг хотини бўлган ва 1982 йилда қизини дунёга келтирган Керол Энн Бун билан ишқий муносабатларни бошлади.\nБанди психология ва юриспруденциядан хабардорлиги унга кейинчалик қўл келди.\nРасман унинг биринчи қурбонлари 1974 йилда пайдо бўлган, аммо улар илгари ҳам бўлганми, номаълум, чунки у ўзи атиги 36 та қотилликни тан олган, гарчи кўпчилик тадқиқотчилар қурбонларнинг ҳақиқий сони юздан ошганига ишонишади ва у анча олдин ўлдиришни бошлаган.\nТеднинг биринчи ҳужжатлаштирилган қурбонлари: Вашингтон университети талабалари Карен Спаркс, раққоса ва об-ҳаво маълумотчиси Линда Хили. Ўшанда эркак 27 ёшда эди. Айнан ўша йили талаба қизлар ҳар ойда биттадан йўқола бошлади.\nГувоҳларнинг таъкидлашича, Тед чиройли кўриниши ва озода кийимлари туфайли қизлар ишончига кирган. У ўзини жабрланувчи ёки полициячи сифатида кўрсатган: сохта гипс кийиб, қўлига таёқчаларни олиб, қизлардан машинага етиб боришда ёрдам сўраган, сўнг уларга ташланиб, ҳушсиз ҳолда калтаклаган, шафқатсизларча зўрлаган, тана қисмларини бўлаклаган.\nУ ўша пайтда Сиэтлдаги жиноятларнинг олдини олиш бўйича маслаҳат комиссияси директори ёрдамчиси бўлиб ишга киради ва у ерда ўзи аёллар учун зўрлашнинг олдини олиш бўйича китоб ёзган.\nГазеталар ёш қизларнинг ғойиб бўлиши ҳақида тобора кўпроқ ёза бошлади, гувоҳларнинг айтишича, улар «Фольксваген» (Тед Бандининг биринчи машинаси)даги йигитга ёрдам беришганини кўрган. Бу унинг фотороботини тузишга ёрдам берди, аммо ўша даврнинг муаммоси турли штатларнинг полицияси ўртасидаги алоқанинг йщқлиги эди ва Тед адвокат сифатида буни биларди, шунинг учун у мамлакат бўйлаб ҳаракатлана бошлади, қизлар эса турли штатларда йўқола бошлади.\nҚочиб қутулишга муваффақ бўлган ягона қурбон 18 ёшли Кэрол ДаРонч эди. Эркак уни бошқа томонга етаклаётганини у тушунди, гарчи улар участкага боришлари керак эди. Кэрол машинадан сакраб тушади, Банди унинг ортидан қувиб, уни калтаклашга уринди, лекин қиз қочишга ва ҳаракатланаётган машинани тўхтатишга муваффақ бўлди. У полиция бўлимига олиб боришни сўради ва у ерда ҳамма тафсилотларни айтиб, ҳужумчини тасвирлаб беради.\nКейинчалик Тед ҳақиқий супер юлдузга айланди, суд барча штатларда ва бошқа бир қатор мамлакатларда трансляция қилинди. Бандининг ўзи ҳамиша суд мажлисларида доимо яхши кийинган ва ҳакамлар ҳайъати ва судья билан хушмуомалалик билан мулоқот қиларди. У жиноятчидан кўра кўпроқ супер юлдузга ўхшарди. Унинг озод этилиши шарафига пикетлар ўтказган суд биносига келган қизлар, бундай нафис келишган одам даҳшатли қотил маньяк бўлиши мумкинлигига ишонишмасди.\nТед барибир ўлимга ҳукм қилинади, лекин ҳукм ижросини яна тўққиз йилга кечиктиришда давом этади. 1989 йил 4 январь куни эрталаб соат 7:16 да Тед Банди электр стулда қатл қилинди.\nЙиллар давомида мафтункор қотил ва манипуляторнинг бу ҳикояси машҳур бўлиб қолди.


Polestar: ярми швед, ярми чин - Carzone.Uz\nХитойда Polestar брендининг илк қалдирғочи тақдим этилди. Volvoнинг швед русумларини ишлаб чиқарувчи бўлинмаси Polestar 1 деб номланувчи гибрид купени кўрсатди. Купе асосида (SPA) Volvo платформаси ётибди, бироқ унинг ярмини “Полестар” инженерлари бутунлай янги ясаган.\nАвтомобилнинг тўрт цилиндрли бензинли мотори ва икки электромотори бор. Моторларнинг жами қуввати 600 от кучини ташкил этади.\n34 кВт•соат қуввати бор батареяси 150 км йўл босиш имконини беради. Polestar 1нинг бошқа хусусиятларидан карбонпластикли кузови, шиша панорамали томи, чарм сирилган салонини санаб ўтиш мумкин.\nPolestar 1ни 2019 йилнинг ўрталарида сотиб олиш мумкин бўлади. Дарвоқе, харид учун автосалонга қадамранжида қилиш шарт эмас, мобиль илова ёрдамида буюртма қилса бўлади.\nБиринчи русумнинг ортидан Polestar 2 ҳам чиқарилади. Шведлар уни Tesla Model 3нинг рақиби дея тавсифламоқда. 2021 йилда эса Polestar 1 электрли кроссовери ишлаб чиқарилади. Уччала русум ҳам Хитойнинг Ченду заводида тайёрланади.\nАвтомобиль учун асосий бозор сифатида Хитой танланган. Албатта, бу бежизга эмас. Ҳозир дунёда сотилаётган экологик автомобилларнинг 40 фоизи Хитойга тўғри келяпти. Бир йилда Хитойда 300 мингдан зиёд электромобиль ва гибрид машиналар сотилади. Бу Шимолий Америкадаги кўрсаткичдан икки баробар кўп.\nАйтиб ўтиш керакки, гибрид ва электрли автомобиллар дунё автобозорининг 3 фоизини олиб қўйди. 2025 йилда эса 9 фоизига эгалик қилади. Албатта, бунда ҳам катта ҳисса Хитойникидир.


OzodDayjest: Жазирама иссиқда арча экилаётгани кўзбўямачилик деб қораланди\n06 март 2021, Тошкент вақти: 00:34\nЖурналист Тошкентда охирзамон ҳақидаги илмий-фантастик кинолардагина кўриш мумкин бўлган манзарага дуч келди. Қашқадарёда юқоридан раҳбарлар келиши муносабати дарахт ва гул экиш одати ҳамон давом этмоқда. Қодирийнинг авлодлари кўчада қолаётганига оид маълумот рад этилди.\nТошкентнинг оқова сувлари йиллар давомида Бўзсувни ифлослантираётгани маълум бўлди\nТошкент шаҳрининг оқова сувлари тозаланмасдан Бўзсув каналига оқизилмоқда. Ифлосланган сув эса йиллар давомида пойтахтдан кейин Сирдарёга қадар 60 км масофада яшаётган аҳолини заҳарлаб келмоқда (www.gazeta.uz, 12 август). “Бўзсув сув эмас, инсонлар ва саноат чиқиндилари оқадиган анҳорга айланган. Бундай манзараларни охирзамон ҳақидаги илмий-фантастик кинолардагина кўришингиз мумкин”, деб ёзади муаллиф. Масалан, Зангиота тумани Нурафшон қўрғонида яшовчи аҳоли 1995 йилдан буён болалар муттасил касал бўлиши, бадбўй ҳид сабаб кечаси эшик-деразаларни очиб бўлмаслигини айтган. “Сувсоз” мутахассисларига кўра эса, Бўзсувнинг ифлосланишида канализация тармоғига оқова сувни етарлича тозаламай чиқараётган 600 та корхона айбдор. Қайд этилишича, оқова сув назорати соҳасида коррупция ҳолатлари ҳам мавжуд.\nМуаллифга кўра, 1960-йилларда қурилган тозалаш иншоотларини тубдан модернизация қилиш ва янгиларини қуриш зарур. Акс ҳолда, 10-20 йил ўтиб Тошкентнинг қуйи қисмида дарё ва каналлар оқимида жойлашган туманлар қишлоқ хўжалиги ва қулай яшаш учун яроқсиз ҳолатга келиб қолади.\nҚашқадарёда хўжакўрсинга дарахт ва гул экиш давом этаяпти\nҚашқадарёда юқоридан раҳбарлар келиши муносабати билан хўжакўрсинга дарахт ва гуллар экиш одати ҳамон давом этмоқда (“Ҳуррият”, 14 август). Бу ҳолни “Адолат” партияси вилоят кенгаши раиси ўринбосари Гулноза Ражабова танқид қилган. Хусусан, жазирама иссиқда ариқ суви бормайдиган жойлар ҳамда йўл бўйларига арчалар экилмоқда. Ҳолбуки, иссиқда арчалар қуриб қолиши аниқ. “Сув бормайдиган, тўғрироғи, дарахт экиб, сўнг суғориш сира ўйланмайдиган жойга шошмашошарлик билан ўтқазилган кўчатларни кўриб, эсиз шунча меҳнат, шунча маблағ дейсиз беихтиёр. Дарахтлар, турли-туман яшнаб тургувчи кўчалар... Улар фақат буйруқни бажариш учун қоғозларда қолган рақамларга айланмоқда”, деб ёзади “Адолат” партияси вакили.\nИжтимоий тармоқларда Абдулла Қодирийдан мерос қолган Тошкентдаги 30 сотих ҳовлида адибнинг уй музейи қурилиши муносабати билан унинг авлодлари кўчада қолаётгани ҳақида хабар тарқалган эди (“Даракчи”, 15 август). Мазкур хабар рад этилди. Адибнинг набираси Хондамир Қодирийга кўра, Тошкент шаҳри ҳокими уй музейи қуриш масаласида таклифларни кўриб чиқиб, ҳаммани рози қилиш чораларини кўряпти. Лойиҳага мувофиқ, ҳовлида Қодирий ҳайкали, уй музейи, кутубхона, айвон ва ўқув зали қурилиши кўзда тутилган.


Тишлар учун зарарли маҳсулотлар рўйхати - www.Voydod.net\nКўпгина озиқ-овқат маҳсулотларининг таркибида тишлар эмалиниемирувчи ва кариес ривожланишига олиб келувчи зарарли компонентлар мавжуд. олимлар тишлар саломатлигигасалбий таъсир кўрсатадиган маҳсулотларнинг рўйхатини тузди.\nМусаллас. Ушбуалкоголли ичимлик тиш эмалининг ҳолатини ёмонлаштиради. АҚШлик мутахассислар ичимлик таркибидаги винокислотаси тишлар қопламасини парчалашга қодирлигини аниқлади. Бундан ташқари, узумнинг тўқ ранглинавларидан тайёрланган мусалласлар тиш эмалини қорайтирар экан.\nГазланганичимликлар. Агар улар мунтазам равишда истеъмол қилинса, унда кислота-ишқор мувозанатининг бузилиши кабимуаммо пайдо бўлади. Ушбу ичимликлар таркибида катта миқдорда бўладиган қанд моддасига тўхталадиган бўлсак,у хавфли бактериялар кўпайиши учун жуда яхши муҳитни яратади.\nВазнни туширувчипрепаратлар. Бундай таблеткаларни қабул қилишдан кўриладиган ижобий самара ҳозиргача исботланмаган. Бироқолимлар бундай препаратларнинг милкларга зарарли эканини аниқлашга муваффақ бўлди. Шунингдек, ушбутаблеткалар кислоталиликни камайтириш учун зарур бўлган сўлак ажралиши ҳажмини ҳам туширибюборади.\nИдишларга солинган сув. Идишларга қуйилиб сотиладиган сув тиш эмалигазарар етказади. Оддий сув таркибида кўп миқдорда фтор моддаси бўлади, идишларга солинган сувда эса унитополмайсиз. Фтор тишларнинг мустаҳкамланишига ёрдам беради ҳамда уларнинг таъсирчанлигини йўққилади.\nЦитрус мевалари. Грейпфрут, апельсин, лимон ва мандарин шарбатлари ҳам тишэмалини емиради. Ичимликларда катта миқдорда тишлар эрозиясини келтириб чиқарувчи кислоталар мавжуд.Шифокорлар цитрус мевасини тановул қилгандан сўнг оғиз бўшлиғини оддий сувда чайқаб ташлашни маслаҳатберади.\nҚаҳва ва чой. Улар тиш эмалини емирибгина қолмасдан, тишларнинг қорайишигаҳам олиб келади. Агар ушбу ичимликлар суистеъмол қилинса, вақт ўтиши билан тишларда доғлар ҳосил бўлади вауларни оддий тиш пастаси билан йўқ қилишнинг имкони бўлмайди. Қаҳва ва чойнинг зарарли таъсирини камайтиришучун уларга сут қўшиб ичиш керак.\nRikojonbek yozdi: | 22.11.2013 | 02:38 #1 Спам


Хоразмда эски манзара: газ тақчил, навбатлар...\n28.10.2019 10:15 0 1521\nХоразмдаги автомобилларга газ қуйиш шохобчаларида узундан-узоқ навбатлар юзага келмоқда. Шахсий машинасига газ тўлдириш учун одамлар соатлаб вақт йўқотмоқда. Бу ҳол, айниқса, вилоят маркази Урганчдан ташқари Хонқа, Хива, Боғот ва Ҳазораспда яққол кўзга ташланади.\n— Мен Питнак шаҳрида яшайман. Машинамга газ қуйдириш мақсадида Питнакни ҳам, Ҳазораспни ҳам кезиб чиқдим. Аксарият «заправка»лар ёпиб қўйилган. Мана, ҳозир Боғотга келиб 3 соатдан буён навбат кутиб ўтирибман, — дейди фуқаро Ғойибжон Аҳмаджонов.\nБоғот туманидаги мавжуд АГҚШларнинг фақат иккитаси ишлётган экан. «Боғот» марказий деҳқон бозорининг шундоқ рўпарасидаги шохобча эса, икки кундирки, ёпиқ.\nМасъулллар бу ҳолатни икки кундан буён вилоятда электр энергияси таъминотидаги узилишлар билан изоҳлашмоқда. Бошқа манбаларнинг изоҳи бошқача: ҳар йили куз фаслига келиб вилоятда ана шундай муаммо пайдо бўлади. Чунки «...бу вақтга келиб аҳолининг шахсий автомобилларига ажратилган лимит салмоғи ниҳоясига етади».\nЯна бир манбамиз эса умман бошқача гап айтди: қиш мавсумига ўтилиши муносабати билан аҳоли хонадонларини иссиқлик манбаи ва суюлтирилган газ баллонлари билан таъминлаш мақсадида Тошкентдан келган кўрсатмага мувофиқ, АГҚШга ажратилган газ миқдори камайтирилади.\nХуллас, ким қандай изоҳламасин, айни ҳолатнинг озорини аҳоли тортмоқда.\nнавбат хоразм газ-заправка